recursal/SuperWikiNEXT-32B huggingface dataset:
《**沿途有你**》（英文：**Along The Way**）係由南方報業傳媒集團製作，香港無綫電視喺2022年5月推出，以香港主權移交25週年為主題嘅新聞節目，一共有6集，5月29號至7月3號逢星期日18:00-18:30喺翡翠台首播，之後23:00-23:30喺無線財經資訊台重播，由陳貝兒主持，內容主要宣傳《粵港澳大灣區發展規劃綱要》。

有爭議嘅內容
------

節目主要為中共政策宣傳，例如喺6月12號嘅一集就宣傳「中國製造」建築嘅好處，但對中國近年來仍然不斷發生嘅豆腐渣工程隻字不提。

### 錯誤將建築業預製組件做法形容為「內地建築理念」

喺2022年6月12號嘅一集，陳貝兒將預製組件嘅建築業生產流程形容為「內地建築理念」，又話內地喺港珠澳大橋工程入面將呢個理念帶落嚟係幫助香港。但呢個做法其實喺古代斯里蘭卡都已經出現，英國喺第二次世界大戰入面亦用咗呢種方式興建臨時房屋畀家園被炸嘅人，香港喺1980年代中亦已經有開始使用。陳貝兒嘅說法同事實並唔相符。

參考
--

1. ↑  〈庆祝香港回归25周年 南方报业制作系列专题片《沿途有你》在香港翡翠台播出\_南方网〉. *www.southcn.com*. 喺2022-06-12搵到.
2. 1 2  無綫新聞. 〈專題節目 - 無綫新聞 - 沿途有你〉. *news.tvb.com*. 喺2022-06-12搵到.`{{cite web}}`: CS1 maint: url-status (link)
3. ↑  Sargeant, Tony Anthony J. (2016-11-11) [2016-09-10]. "'Prefabs' in South London – built as emergency housing just after WW2 and meant to last for just 10 years". Tonyjsargeant.wordpress.com. 原先內容歸檔喺14 October 2016. 喺2018-07-19搵到.
4. ↑  〈窗台滲水修好四百天花剝落亦補竣 大埔明雅苑加緊維修 兩三星期內全部完成 房署建築師向區會解答保養延長至明年底 天花起因機械化已不再採用〉. 《華僑日報》. 1986-08-27. 原先內容歸檔喺2022-02-06. 喺2021-08-30搵到. `{{cite news}}`: Cite has empty unknown parameter: `|dead-url=` (help)

出面網頁
----

* 沿途有你 - 無綫新聞
唔好同**粉腸**搞亂。
**腸粉**（粵拼：coeng4\*2 fan2）係一種米漿做出來嘅食品，係廣東小食。腸粉好多賣廣東菜嘅地方都有得賣，例如粥麪舖、街邊檔、大排檔、酒樓、茶樓噉，後來連便利店都有得賣。

喺廣州，腸粉按照形態又進一步細分做**拉布粉**（布拉腸）同**豬腸粉**（粵拼：zju¹ ceong⁴ fan²；雅稱：**珍珠腸**），而且如果單叫腸粉，指嘅通常係布拉腸。而喺香港、澳門、星架坡，叫法就無分，都叫「腸粉」，而且「豬腸粉」同「腸粉」係同義詞。

整法
--

米漿放落蒸盤（傳統做法用白玉布），視乎做「豬腸粉」定係有餡嘅「拉腸」，捲好或加餡料之後先捲。

現今由米漿放布嘅做法就買少見少，而繼續沿用呢種工藝嘅店鋪就將佢作為賣點。有啲食客認為，呢種方法整出來嘅腸粉比一般更滑。

現況
--

市面上可以買到成形嘅豬腸粉，只要翻蒸就食得。而有餡嘅拉腸亦可以買到雪藏嘅。

豬腸粉
---

豬腸粉／珍珠腸加甜醬、辣醬、芝麻
### 名

豬腸粉係將米漿先蒸熟，薄薄好似一塊布咁，之後再捲成一碌碌噉，捲好之後就好似豬嘅腸，所以就叫做豬腸粉。喺香港，如果間舖係酒樓／茶餐廳，為咗清楚，豬腸粉會叫做「齋腸粉」，「齋」意味住無肉，「齋」喺呢個情況係「淨係」嘅意思，唔係素食腸粉。

### 食法

蒸好嘅豬腸粉，切開 3~5 cm 一段，就上碟，珍珠腸本身無乜味，加入甜醬、蔴醬、甜豉油、油、辣醬、芝麻先食。

### 變化

1990年代開始，香港酒樓加一味炒腸粉嘅菜式，通常係加入XO醬，當一般炒麪來賣，又會將豬腸粉煎到外脆內軟，再加調味料食。

拉腸
--

拉腸
拉腸
### 起源

拉腸係由廣州西關泮塘酌荷仙館喺1930年代至1940年代創製，詳情睇炸兩。

### 整法

拉腸嘅做法係將米漿放落蒸盤（一般係鋼質）蒸成薄膜之後，再放上餡料，然後用鋼片鏟起塊膜，將餡料包喺入面，折成扁平而闊嘅形狀，灑上小蝦米同蔥花。有部分店鋪上碟之前重會將拉腸橫切成三四段。按照餡料唔同，整好嘅拉腸會分別叫做**牛肉腸**、**叉燒腸**、**豬膶腸**、**魚片腸**、**蝦米腸**、**鮮蝦腸**等等，好多時候除咗個名指明嘅餡料之外，亦會將樖菜（通常係生菜）包埋入去。唔加餡嘅拉腸叫**（白）齋腸**，不過喺廣州，「齋腸」一詞亦可以指以紅蘿蔔絲、冬菇絲等齋菜做餡嘅**羅漢（齋）腸**，家陣重多咗一款叫做「鬼馬腸」，其實係將條春卷放喺腸粉中間，變成外軟內脆口感。

### 上法

拉腸一般係淋上特製豉油同熟油之後上畀客人。喺茶樓，一般拉腸整好之後都唔落豉油住，而係喺個客面前將豉油倒落去。

### 炸麪腸

炸両
紅米腸
內文：炸兩
亦有將油炸鬼做餡嘅，叫**炸兩**，廣州部分店鋪又叫**炸麪腸**。一般拉腸有可能唔切開就噉上，但係炸兩基本上都會切開。

香港人將炸兩視為另一種食品，唔歸入腸粉。

2000年代喺廣州有一隻新品種叫「紅米腸」，類似炸両。炸麵入邊釀咗蝦膠。

文
-

「腸」字有變調，本調讀「場」（粵拼：coeng4），變調讀「搶」（粵拼：coeng4\*2），除咗「豬腸粉」入面個「腸」字讀本調之外，上面講到嘅其它情況，「腸」字都要變調。

另外雖然拉腸亦屬於腸粉，但係一般唔會叫做「拉腸粉」。

其他
--

豬腸粉算係一種好平民嘅美食，愛好者可以來自唔同階級。

2021年6月，新加坡通訊及新聞部部長楊莉明就曾經喺Facebook話過，豬腸粉係佢童年好鍾意食嘅食品之一。

參考
--

1. ↑  〈香港50樣經典小食〉. 原著喺2010-02-11歸檔. 喺2010-02-11搵到.
2. ↑  〈源遠流長話點心〉. 原著喺2010-02-01歸檔. 喺2010-02-01搵到.
3. ↑  Teo, Josephine. "MY FAVOURITE FOOD MEMORY FROM MY CHILDHOOD".`{{cite web}}`: CS1 maint: url-status (link)

維基同享有多媒體嘅嘢：  
**腸粉**
座標: 22°15′20″N 113°54′28″E﻿ / ﻿22.25552°N 113.90787°E﻿ / 22.25552; 113.90787

華藏寺
**華藏寺**喺美國舊金山市中心熱鬧嘅米慎區（Mission District），喺第二十二街3134號，以前係一間天主教教堂，喺2004年12月25號開寺，入口處供奉彌勒菩薩像，一樓係大雄寶殿，供奉釋迦牟尼佛像、千手觀音菩薩像、韋馱菩薩像，二樓係彌陀殿，供奉阿彌陀佛像，佛像兩層樓高，極度莊嚴壯觀，三樓係藏經閣，後院設有關聖帝君護法亭。

歷代住持
----

|  |  |
| --- | --- |
| 第一代住持（2004-2015） | 隆慧法師 |
| 第二代住持（2015-而家） | 若慧法師 |

建築設施
----

大雄寶殿
大雄寶殿中央供奉釋迦牟尼佛、左邊供奉千手觀音菩薩、右邊供奉韋馱菩薩。呢度係舉辦法會同共修時嘅主要大殿。
彌陀殿
彌陀殿喺二樓，供奉兩層樓高嘅阿彌陀佛像，如果法會人數太多，就會分散去彌陀殿。
彌勒菩薩聖台
入口處一入去就見到大肚彌勒菩薩法像。
關聖帝君護法亭
後院供奉關聖帝君護法聖神，關聖帝君係佛教護法聖神，聖靈感應，後院提供靈籤畀信眾搖籤問事。
藏經閣
三樓係藏經閣，主要放置淨宗、禪宗主要經典，如阿彌陀佛經、藥師琉璃光如來功德本願經、地藏菩薩本願經等。
後院花園
裡面有一樖木棉聖樹，相傳曾經多次喺萬里晴空、天空無雨嘅情況之下降甘露。

相
-

* 華藏寺阿彌陀佛法像華藏寺阿彌陀佛法像
* 華藏寺千手觀音菩薩法像華藏寺千手觀音菩薩法像
* 華藏寺韋馱菩薩法像華藏寺韋馱菩薩法像
* 華藏寺關聖帝君護法亭華藏寺關聖帝君護法亭
* 華藏寺木棉聖樹華藏寺木棉聖樹

參考
--

1. ↑  〈舊金山華藏寺十二位長老多來自台灣〉. 大紀元. 2005-05-20.
2. ↑  〈華藏寺舉辦地藏法會顯聖跡〉. 世界新聞報. 2010-09-20. 原著喺2016-12-20歸檔.
3. ↑  〈千手觀音大壇法會在美國首修 天降甘露〉. 東森新聞. 2012-09-26. 原著喺2020-08-08歸檔. 喺2018-04-21搵到.

出面網頁
----

* 華藏寺
* 美國舊金山華藏寺住持簡介
《**香海情潮**》係喺1963年嘅一部粵語片，由黃卓漢自編自導兼監製，丁瑩、張儀主演。

情節
--

張宜同老婆李艷鴻有一個女，生活唔算富裕但係美滿。有一日，張宜阿媽同大仔張平一家喺鄉下間來香港投靠張宜，艷鴻為咗幫補家計就出去打作，但係就俾思想守舊嘅奶奶嫌棄。張宜嘅老闆不念情義，炒咗張宜，張家一家嘅生活陷入困境。張平嘅大仔大牛跌傷個頭，張宜阿媽因為迷信唔俾大牛入院，重將責任歸賴咗艷鴻，艷鴻忍辱離家暫避。張平老婆為咗大牛嘅殮葬費走去做陪舞，艷鴻知道之後賣血幫佢還債，張母先至知怪錯咗艷鴻，向她認錯；剛好鄰居搵張宜合作管理工廠，於是一家人嘅生活又見曙光。

花絮
--

* 齣戲片頭可以見到當年嘅尖沙咀天星碼頭同單層巴士。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 丁瑩 | 李艷鴻 | 張宜老婆 |
| 張儀 | 張宜 |  |
| 陳鴻影 | 張小鴻 | 張宜、李艷紅個女 |
| 姜中平 | 周時通 | 張宜老闆 |
| 馬笑英 | 張老太太 | 張宜阿媽 |
| 司馬華龍 | 張平 | 張宜大哥 |
| 羅蘭 | 平嫂 | 張宜大嫂 |
| 馮克安 | 張大牛 | 張平個大仔 |
| 徐小明 | 張二牛 | 張平個大仔 |
| 許瑩英 | 周太太 |  |
| 王麗明 | 許麗 | 李艷鴻好朋友 |
| 李克 | 李仔 |  |
| 陶三姑 | 四姑 | 張宜嘅包租婆 |
| 周惠芳 | 萬里紅 |  |
| 李壽祺 | 何老板 |  |
|

拎
-

* YouTube上面嘅《粵語長片》香海情潮 (1963)
聖女貞德

**聖女貞德**（粵拼：sing3 neoi2 zing1 dak1，法文：**Jeanne d'Arc**，1412年1月6號—1431年5月30號）係法國民族英雄、軍事家、天主教嘅聖人。喺英法百年戰爭（1337年 - 1453年）之中，貞德帶領法國軍隊對抗入侵嘅英軍，最後喺康邊俾勃艮第軍隊捉咗，燒死埋。

貞德原本係一個法國農家女，佢話喺十六歲時嘅一日，喺村後嘅大樹之下見到天使聖米迦勒、聖瑪嘉烈、聖凱瑟琳，得到「天主嘅啟示」，要求佢帶兵收復當時俾英國人佔咗嘅法國土地。幾番轉折，貞德得到兵權，喺1429年用九日幫奧爾良解圍，好多次帶兵打敗英國嘅侵略者，重促成擁有王位承繼權嘅查理七世喺同年7月16號加冕做國王。聖女貞德1430年喺康邊一次小衝突之中俾勃艮第軍隊捉咗，英國人無幾耐用咗一大筆錢買佢返嚟，由英國控制嘅宗教裁判所判佢係異端，以女巫罪判處火刑，1431年5月30號喺法國盧昂（Rouen）當眾燒死。

廿年後英國人被徹底逐出法國嗰陣，貞德阿媽說服教宗嘉禮三世重審貞德件案，最終喺1456年幫佢翻案。1920年5月16號貞德俾教宗本篤十五世封聖。

貞德死後變成西方文化嘅一個重要角色。由拿破崙到而家，法國嘅政治人物都用佢嘅形象嚟宣傳，主要嘅作家同作曲家，包括莎士比亞、伏爾泰、席勒、威爾第、柴可夫斯基、馬克吐溫、蕭伯納、布萊希特都作咗唔少同佢有關嘅作品，重有大量以聖女貞德為題材嘅電影、戲劇、音樂亦一路都有，直到今時今日。

出面網頁
----

* Jeanne d'Arc Center Jenny Hefczyc 寫，包括傳記、翻譯同其他原始研究 （英文）
* Bryn Mawr 有關貞德嘅文件資料庫（英文）
* Catholic Encyclopedia 聖女貞德檔案 （英文）
* 聖女貞德檔案 Allen Williamson 寫，包括傳記、翻譯同其他原始研究 （英文）
* Joan of Arc in the First World War 由 B. J. Omanson，研究第一次世界大戰中以貞德為題材嘅宣傳品（英文）
* 聖女貞德博物館 （法文）


維基同享有多媒體嘅嘢：  
**Jeanne d'Arc**
《**離鄉情淚**》係喺1962年嘅一部粵語片，由黃卓漢執導，丁瑩、張儀主演。

情節
--

張進係一個電器行雜工，人工好奀，重要寄錢翻鄉下畀屋企，進好唔甘心，決心要出人頭地。張進幫有錢佬羅富有做工程時，巴結討好佢個女玉芳，又俾佢得到手，於是唔話人知鄉下有老婆，同玉芳結婚，結婚之後幫外父打理生意。

張進得知阿媽病死，鄉下個老婆李玉憐帶埋仔女搵佢，佢怕俾人知自己重婚，於是搵舊老闆呃玉憐話自己去咗南洋。

玉憐搵唔到張進，但喺陳家打工時撞到張進，張進唔認兩個係兩夫妻，玉憐好傷心咁離開。不過紙包唔住火，當玉芳一家人知道真相之後，就趕走咗張進；張進好後悔，好彩玉憐肯原諒佢，於是一家四口終於團聚。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 丁瑩 | 李玉憐 |  |
| 張儀 | 張進 |  |
| 羅蘭 | 羅玉芳 |  |
| 朱江 | 朱仔 |  |
| 李月清 | 張母 |  |
| 李克 | 李克俊 |  |
| 陳惠瑜 | 陳太太 |  |
| 李鵬飛 | 羅富有 |  |
| 金雷 | 羅拔陳 |  |
| 徐小明 | 張明明 |  |
| 陳鴻影 | 張欣欣 |  |
| 吳桐 | 盧成儉 |  |
| 楊業宏 | 陳紳史 |  |
| 黎雯 | 羅太太 |  |
|

拎
-

* YouTube上面嘅粵語長片台
**鐵路迷**（英文：Railfan），又叫**鐵道迷**、**軌道迷**、**火車迷**，意思指鐵路運輸嘅愛好者，講緊係業餘性質上對鐵路有興趣，以至迷上佢嘅人。喺亞洲區，「**鐵道迷**」一詞喺台灣同日本比較常用。中國大陸、香港等地多叫「**鐵路迷**」、「**火車迷**」或純粹以「**鐵迷**」、「**鐵膠**」（香港） 去叫。

世界各地嘅鐵路迷
--------

### 香港

喺香港，由於城市軌道交通系統網絡同依家嘅巴士網絡有競爭；而後者嘅資訊同巴士迷文化較發達，所以單純鍾意鐵路資訊嘅鐵路迷可能比較少。其他嘅鐵路迷可能本身係巴士迷。同時做埋巴士同鐵路嘅愛好者經常被叫或者自己叫自己做「巴鐵迷」；而同時鍾意巴士、小巴、鐵路、道路交通建設、飛機同輪船嘅就做咗「交通迷」。

一般人好難攞到同香港鐵路系統有關嘅詳細資訊：因為香港嘅鐵路運營公司用「基於商業、保安或版權保護」等理由，好少對外分享香港鐵路運輸資訊，例如系統嘅運作機制、工程資訊等（例如兩鐵合併後嘅港鐵員工內刊同技報，非員工或非經港鐵公司認可電子裝置/VPN無法取閱或瀏覽，或者只可以憑單一連結閱讀單一期數嘅技報；令外，員工必須確保車廠內做緊解編並做緊大修嘅車（俗稱「斷卡」）盡量唔可以畀外界人士睇到。但以往九鐵公司出版嘅員工內刊《策力》就屬於少有嘅例外，會送畀大專圖書館等外間機構；而喺2004年，九鐵亦請過鐵路迷睇馬鞍山鐵路新車到港嘅卸貨過程，亦係少數例外）；而喺反對逃犯條例修訂草案運動爆發後，由於港鐵公司擔心相關資訊同車站機房佈局外泄會令示威者更容易破壞鐵路設施，所以對鐵路迷態度轉趨保守，以至單純喺鐵路站影相亦可能被指干犯遊蕩罪（似早年喺星加坡當鐵路拍攝做懷疑恐怖份子嘅行為）。至於香港鐵路基本資訊，除咗喺港鐵公司嘅宣傳印刷品、報章雜誌報導收集攞到之外，其他較深入嘅鐵路資訊，只喺一啲鐵路迷組織或鐵路資訊討論區作內部分享。另外港鐵各路線嘅車輛車種好多，都係香港鐵路迷嘅主要討論話題，有時仲會討論到前九廣鐵路同京九鐵路入面營運緊嘅車種。

不過，部分香港鐵路迷都成日收集同詳盡咁列出香港嘅鐵路資訊，包括鐵路路線、車站、列車等，去加強外界對香港鐵路系統嘅認識。

香港有過一啲鐵路迷組織，包括香港鐵路會（HKRS）、香港模擬鐵路聯盟（BVEHK）、香港鐵路聯盟（HKRU，2001年至2009年）。不過自2007年兩鐵合併後，港鐵公司將鐵路營運資訊封閉；由於呢啲鐵路迷組織成員，部分嚟自鐵路公司職員，要跟住鐵路公司政策保護公司資訊，所以佢哋好少公開宣傳組織或發放資訊，所以外人唔容易加入呢啲組織。2012年，嗰陣已經冇以純鐵路做主題嘅愛好者組織，而係做咗其他交通迷組織（如巴士迷）其中一項興趣分支。

2014年，因為網絡嘅興起同憑住西港島綫做契機，有啲從社交媒體專頁而成嘅鐵路迷組織誕生，例如MTRiders、香港鐵路發展研究組（HKRDG）、香港模擬鐵路發展中心（HKRSC）、港鐵新路綫動向（MTR Trends）等，呢啲可以被叫做新生代鐵路迷組織。以上組織通過佢嘅Facebook專頁分享香港鐵路資訊，模擬鐵路遊戲（BVE、OpenBVE）嘅香港鐵路版本製作，鐵路規劃研究同搞鐵路迷活動（如搭新通車路線嘅頭班車、鐵路攝影團等）。隻後，雖然相關專頁仲繼續發展，但多數新一代嘅鐵路迷更加鍾意去開相關嘅YouTube頻道，而內容主要以車務為主（例如唔載客列車、車次組合等）。

但係，鐵路迷界別嘅欺凌風氣都唔差得香港巴士迷界別好遠，有啲鐵路迷用Whatsapp同Facebook群組攻擊其他鐵路迷，根據一名受過欺凌嘅鐵路迷透露，鐵路迷界別經常出現冒充人哋嘅情況出現（例如YouTube帳戶），而且部分鐵路迷同有相熟港鐵職員做靠山，成日亂做嘢；另外，由於車務消息相對較為沉悶，而且相關內容經常重複，所以一啲用車務研究做重心嘅新一代鐵路迷會被批評。所以，部分人會歧視鐵路迷同巴士迷，並將佢哋污名化。另外，自反對逃犯條例修訂草案運動爆發後，由於港鐵公司嘅應變措施受公眾批評，導致部分對港鐵仲有好感嘅鐵路迷亦因為噉俾人鬧。

### 中國大陸

2021年5月14日，「中國火車迷協會」同「中國易經哲學家協會」、「中國武林書畫家協會」、「中國海派鳳凰國服藝術協會」等12家組織俾中國民政部列入第四批涉嫌非法社會組織嘅名單。

法律
--

### 香港

鐵路迷喺香港鐵路沙田站拍MLR榮休之旅嘅「最後一班」港鐵中期翻新列車
根據香港法例第556B章《香港鐵路附例》第28H(1)(e)條，「不得在未獲港鐵公司書面同意並受依照港鐵公司所施加的條款及條件規限的情況下，使用任何錄音或錄影或拍攝器材以進行訪問或拍錄或製作影片或錄像。」，但冇嚴厲執行。但係如果齋去拍相就唔受限制。而港鐵公司喺2017年4月交畀香港立法會嘅文件裏面指出，港鐵內部考慮過喺唔影響安全下，允許用流動裝置喺鐵道範圍拍片，同時指出第28H(1)(e)條嘅合理性成疑。

### 英國

英國全國鐵路系統嘅所有車站都畀影相。然而，倫敦交通局唔允許喺未經許可嘅情況下影相，但允許在喺冇輔助設備嘅情況下進行個人攝影。而泰恩-威爾地鐵就禁止任何未經系統營運商許可嘅攝影。

註
-

1. ↑  高蕾 (2021-05-14). 〈民政部公布中国教育服务行业协会等12家涉嫌非法社会组织名单〉. 新华社. 喺2022-07-28搵到.
2. ↑  "MTR > MTR By-laws". *www.mtr.com.hk* (英文). 喺2022-08-28搵到.
3. ↑  港鐵公司 (2017-04-28). "Legislative Council Panel on Transport Subcommittee on Matters Relating to Railways Review of Mass Transit Railway By-laws and Mass Transit Railway (North-West Railway) Bylaw" (PDF). 《香港立法會文件》.
4. ↑  "Railway enthusiasts". Network Rail. 原著喺2016-12-30歸檔. 喺2015-09-25搵到.
5. ↑  "Filming & photography on TFL". 原著喺2022-04-06歸檔. 喺2022-05-06搵到.

連出去
---

中國大陸
* 海子鐵路網
* 鐵道論壇
* 中國鐵路車迷網
* 地鐵族
* 知乎-鐵路話題

台灣
* 臺灣鐵道網
* 中華民國鐵道文化協會

香港
* 香港鐵路迷協會嘅Facebook頁
* 香港模擬鐵路發展中心嘅Facebook頁
* 香港鐵路發展研究組嘅Facebook頁
* MTRiders嘅Facebook頁
* 鐵流 Railic嘅Facebook頁
* 港鐵新路綫動向 MTR Trends嘅Facebook頁
* 香港鐵路大典
* 香港鐵路會（HKRS）
* GORailTravel鐵路旅行

相關文
---

* 收藏
唔好同**屏山鄧氏宗祠**搞亂。
廈村鄧氏宗祠
**廈村鄧氏宗祠**，又叫**元朗鄧氏宗祠**、**友恭堂**，係香港一間祠堂，喺新界元朗廈村，喺2007年12月7號連同附屬建築物嘅**禮賓樓**同**友恭學校**，一齊被評為香港法定古蹟。

史
-

廈村鄧氏宗祠喺清朝乾隆十四年（1749年）動工起，乾隆十五年（1750年）起好。元朗廈村嘅鄧族起呢間祠嘅原因，係希望能夠紀念鄧洪贄同鄧洪惠兩位祖先嘅功勞。呢間祠曾分別喺道光十七年（1837年）同光緒九年（1883年）進行大規模嘅修葺。而鄰接鄧氏宗祠嘅禮賓樓同友恭學校，相信喺民國十三年（1924年）之前已經起咗。

建築
--

廈村鄧氏宗祠係三進兩院式建築設計：祖先神位供奉喺後進明間嘅木神龕裏面，中進就掛咗多塊功名牌匾，而後院亦起咗兩個廂房。佢嘅前中後進同廂房，都飾有用花卉圖案裝飾嘅精美檐板，有啲橫樑更雕刻咗精巧嘅傳統中式吉祥圖案。佢嘅主要建築結構，係用青磚牆同石柱支撐住木構瓦片天面，樑架上面裝有優美精緻嘅斗拱。

禮賓樓就由兩座建築物組成，之間被庭院分隔。佢嘅建築結構用青磚砌成，牆身支撐住用檁條同椽子構成嘅金字瓦面屋頂。佢嘅牆楣用花卉同幾何圖案嘅灰塑裝飾。佢嘅右邊堂依然保存住琉璃漏窗，兩邊就保存有一副灰塑對聯。樓裏面仍舊放咗供奉文昌同武曲嘅神龕。

友恭學校用青磚砌成，有兩組屋脊，飾有吉祥同幾何圖案嘅灰塑。校舍最初係一座三開間建築，直到1952年成為政府資助學校時，曾經加以擴建。佢嘅山牆上面仍然保存住草尾灰塑裝飾。

用途
--

廈村鄧氏宗祠係元朗廈村鄧族主要嘅祭祀同節慶活動嘅場所。每年嘅春秋二祭，同埋點燈等宗族傳統習俗，仍然喺祠裏面舉行。此外，間祠亦係舉行十年一屆嘅廈村太平清醮嘅重要場地。

禮賓樓原本係鄧族招待客人留宿嘅地方，大概喺1950年代用做友恭學校嘅教師宿舍。而友恭學校就係為當地細路提供教育而起。

參考
--

* 〈元朗鄧氏宗祠評為歷史建築〉，《星島日報》，2008年12月8號
* 〈廈村鄧氏宗祠評為歷史建築〉，《明報》，2008年12月7號
《**聯合早報**》係星加坡嘅華文報紙，喺當地簡稱為「**早報**」。佢係喺1983年由《**南洋商報**》同埋《**星洲日報**》兩間報館合併而成，而家係新加坡報業控股旗下。

根據官方數字，家下報紙銷售量每日40萬份左右。佢哋除咗喺新加坡發行之外，亦喺中國、香港同汶萊等地少量發行。喺中國，一啲五星級酒店、大商場同埋公共圖書館，都可以閱覽到《聯合早報》。近年，佢哋亦有擴展網上媒體業務，主要服務新加坡同中國嘅讀者。

爭議
--

### 親中立場問題

佢哋報導新聞嘅語氣幾迎合中國大陸，所以響大陸受到擁護。不過亦因為咁，佢哋受到一啲反共人士嘅批評。例如，親法輪功嘅《大紀元時報》，就曾經批評《聯合早報》喺中共殘酷鎮壓法輪功嘅問題上，中國新華社遙相呼應，連續不斷咁大量刊登誹謗攻擊法輪功嘅文章，對新加坡公眾造成極為惡劣嘅影響。

另外，喺武漢肺炎疫情期間，台灣政府同世界衛生組織秘書長譚德塞有唔少嘅交鋒，聯合早報就曾經發表文章為譚德塞護航，批評台灣副總統陳建仁同外交部長吳釗燮。事件引起台灣唔少關注，而民進黨立委蔡易餘亦曾經表示經過對《聯合早報》長久嘅觀察，形容佢係一個親中派嘅媒體，亦係中國大外宣嘅一部分。民進黨另一個立委王定宇亦指，該名撰文者庄慧良，過往亦曾經撰寫掩護韓國瑜嘅報導，指呢篇批評台灣嘅文章，根本就係習近平嘅意見。

### 報導彭帥事件風波

喺張高麗涉嫌性侵彭帥事件入面，聯合早報曾經刊登一段彭帥接受嘅訪問，當中彭帥否認自己被性侵，事件引起全球好大關注，但之後BBC 記者馮兆音就揭發，採訪彭帥嘅顧功壘早係 2017 年已經離開《聯合早報》新聞部，轉到銷售部門，而呢份所謂報道，其實係中國官方嘅廣告。

睇埋
--

* 新加坡親中爭議
* 被視為受到中華人民共和國政府影響嘅非本地媒體一覽

參考
--

1. 1 2  〈关于我们 | 早报〉. *www.zaobao.com.sg* (英文). 喺2021-05-21搵到.
2. 1 2  〈新加坡媒體控台官員攻擊譚德塞 王定宇揭背景：這是中共習近平意見 | 政治〉. 《新頭殼 Newtalk》 (中文). 2020-04-13. 喺2021-05-21搵到.
3. ↑  〈評新加坡《聯合早報》的親中立場 - 大紀元〉. 《大紀元 www.epochtimes.com》 (繁體中文). 2001-06-14. 喺2021-05-21搵到.
4. ↑  三立新聞網 (2020-04-13). 〈星媒護航譚德塞批台亂罵人 遭起底「親中背景」 | 政治 | 三立新聞網 SETN.COM〉. *www.setn.com* (中文). 喺2021-05-21搵到.
5. ↑  〈彭帥否認說過自己遭性侵 WTA：未能釋除疑慮必須全面調查 | 立場報道 | 立場新聞〉. 《立場新聞 Stand News》. 原著喺2021-12-24歸檔. 喺2021-12-24搵到.
6. ↑  〈BBC 記者：獨家採訪彭帥聯合早報「記者」實為銷售人員 | 立場報道 | 立場新聞〉. 《立場新聞 Stand News》. 原著喺2021-12-24歸檔. 喺2021-12-24搵到.

出面網頁
----

* 聯合早報網站
**資產負債表**係財務報表嘅一種，用嚟報告一間企業或者機構喺某一日嘅財務狀況。

目的
--

資產負債表報告一間企業喺特定時間點嘅資產、負債同股東權益，並且為計算回報率同評估資本結構提供基礎數字，係一份提供企業擁有嘅資產同欠債嘅一覽表，亦同時提供股東所佔嘅權益。

組成
--

資產負債表主要分為三部分：資產、負債同股東權益。根據會計學嘅原則：

資產總額 = 負債總額 + 股東權益
資產可以根據流動性分為：

* 非流動資產：預計使用年期多過一年嘅，例如係固定資產、專利權等等
* 流動資產：預計將喺一年內變回現金或者使用，例如係應收帳款、存貨等等

亦可以分為：

* 有形資產，例如係固定資產同現金
* 無形資產，例如係智識產權同土地使用權

負債亦根據流動性分為：

* 非流動負債：預計還款期多過一年，例如係長期銀行貸款、債券等等
* 負債資產：預計將要喺一年內支付嘅欠款，例如係應付貨款、應付薪金等等

股東權益有兩部份，股本同儲備。儲備又有兩大類：

* 可分配儲備，如累計溢利、股份溢價
* 不可分配儲備，例如物業重估儲備、資本贖回儲備等等

比率分析
----

利用資產負債表上嘅資料，加埋其他財務報表，讀者可以做比例分析，嚟評估企業嘅表現，或者比較唔同企業之間嘅表現，從而作出投資決定。以下係部分常用嘅比例分析。

* 營運資金：流動資產 - 流動負債
* 淨利率：流動資產 ÷ 流動負債（倍）
* 速動比率：（流動資產 - 存貨 - 預付款項）÷ 流動負債
* 產權比率：（總負債 – 股東權益）x 100%

睇埋
--

* 財務報表
* 損益表
* 權益變動表
* 現金流量表
第二人生裏面嘅一個 3D 模型用家化身。
**用家化身**（粵拼：jung6 gaa1 faa3 san1；英文：**avatar** ）係視像遊戲或者其他投入科技當中成日講到嘅一個概念，指一位用家用嚟喺個虛擬世界入面代表自己嘅影像，當中「影像」可以係一幅 2D 嘅圖（**頭像**）或者一個 3D 模型都得。

用家化身喺好多互聯網應用上都好重要，例如一般認為 MMORPG 其中一個最大嘅賣點就係，呢啲遊戲會畀玩家設計自己嘅角色，玩家鍾意變身做咩人（以至人以外嘅奇幻種族）都得，畀到玩家一種「去咗第個世界，體驗緊另一段人生」噉嘅感覺。

主要應用
----

內文：電子遊戲同投入科技
用家化身喺電子遊戲當中好常見。好多電子遊戲都會將畀玩家投入去一個虛擬世界裏面，尤其係動作遊戲同電子 RPG 等嘅類型，要求玩家控制住個化身，透過化身嚟同遊戲世界入面嘅物件互動—

* 玩家部熒光幕上嘅畫面，往往係會影住玩家化身眼前嘅嘢（input：化身理應會睇到嘅 input），
* 而玩家撳掣就會令個化身郁動（output：玩家撳掣，會令到化身同遊戲世界嘅嘢互動）。

喺好多遊戲當中，玩家化身係定死咗冇得變嘅，例子可以睇吓《俠盜獵車手 III》噉。亦可以睇吓日式 RPG 出晒名唔興用角色創建，而係比較傾向畀玩家扮演特定嘅角色，經歷一段有吸引力嘅故事。

廿一世紀起嘅遊戲，往往會畀玩家或多或少噉修改自己嘅化身，例如《俠盜獵車手：聖安地列斯》—雖然呢隻 gem1 有固定嘅角色做主角畀玩家操控，但玩家有權改變主角嘅髮型，又可以決定主角著咩衫。有啲 gem1 仲會更進一步，寫隻 gem1 嘅故仔嗰陣唔預設主角嘅特性，畀玩家用角色創建任意噉決定自己化身嘅性別、年紀、膚色、髮型、身高體重、種族以至職業等嘅唔同特性—呢種情況喺 MMORPG 當中最常見。

認同效應
----

睇埋：身份認同同埋玩家角色
研究表明，用家好多時都會將自己嘅化身設計到似自己，首先，研究者觀察用家設計化身。發現佢哋會要自己個化身吻合自身性別—得 4% 嘅女用家會用男嘅用家化身，而得 14% 嘅男用家會用女嘅用家化身。不過，亦有部份嘅用家硬係鍾意將自己嘅化身設計到唔似自己，想體驗唔同嘅身份認同，或者試吓彌補自己喺現實有嘅不足之處。呢種透過用家化身嚟探索自己身份認同嘅過程，被指能夠為用家帶嚟極大嘅享受感。

遊戲相關
----

* MMORPG
* 社會模擬
* 奇幻種族

睇埋
--

* 人機互動
* 虛擬世界
* 元宇宙

註釋
--

1. ↑  呢隻字嚟自梵文，本來係化身噉嘅意思。

文獻
--

* McArthur, V. Teather, R. J. & Jenson, J. (2015, October). The avatar affordances framework: mapping affordances and design trends in character creation interfaces. In *Proceedings of the 2015 annual symposium on Computer-Human Interaction in Play* (pp. 231-240)，呢份人機互動文獻講到「用家化身創建介面要點樣設計」嘅問題。

參攷
--

1. 1 2  Trepte, S. & Reinecke, L. (2010). Avatar creation and video game enjoyment. *Journal of Media Psychology*，有提到「喺競爭性質嘅遊戲當中，玩家會比較傾向唔透過用家化身展現個性」，亦睇咗幾個會影響「玩家會唔會設計似自己嘅化身」嘅因素。
2. ↑  Seinfeld, S. Feuchtner, T. Maselli, A. & Müller, J. (2021). User representations in human-computer interaction. *Human-Computer Interaction*, 36(5-6), 400-438.
3. ↑  What makes a great JRPG? 互聯網檔案館嘅歸檔，歸檔日期2020年1月14號，.. *RedBull*.
4. ↑  Lin, H. & Sun, C. T. (2015). Massively multiplayer online role playing games (MMORPG s). *The international encyclopedia of digital communication and society*, 1-7.
5. ↑  Rymaszewski, M. (2007). *Second life: The official guide*. John Wiley & Sons.
|  |  |  |  |
| --- | --- | --- | --- |
| 

|  |  |  |
| --- | --- | --- |
|  | 駿發花園 |  |

 |
| 
駿發花園 |
| 地區 | 油尖旺區 |
| 類型 | 資助房屋：出租單位 |
| 入伙年期 | 1991/1995 |
| 樓宇座數 | 5 |
| 單位數目 | 668(出租)896(出售) |
| 面積呎數 | 171 - 502 呎(ft²) |
| 伙數 | 唔知 |
| 居民 | 唔知 |
| 網站 |  |

**駿發花園**（英文：**Prosperous Garden**）係香港房屋協會嘅出租屋邨同埋「市區改善計劃」屋苑，喺香港九龍油麻地新填地街、東莞街、澄平街同埋眾坊街交界。屋苑總共有五座，其中四座用嚟賣，有896個單位，另外一座用嚟出租，有668個單位。

背景
--

駿發花園前身係由霍英東起嘅公眾四方街唐樓群。塊地係1953年嗰陣，霍英東同嘉道理家族買嘅，呢個項目對日後香港嘅地產發展有好深遠嘅影響，佢係第一個項目有售樓書安排，又係第一個樓盤引入分期付款嘅制度，呢兩個模式後來畀好多發展商仿效，漸漸變成咗香港賣樓嘅規矩。

房協喺1970年代推出「市區改善計劃」，政府當時將油麻地利達街同祥瑞街嘅重建項目(利達街同祥瑞街已經喺重建時消失)，交咗畀房協籌辦，同埋起樓。房協喺嗰度起咗駿發花園第一期嘅四座樓，即係第一同二座，喺1991年起好，係出售單位，同年第五座亦都起好，但係佢係出租單位。第二期，包括第三同四座就係出售單位，喺1995年起好。

參考
--

1. ↑  市區重建計劃
2. ↑  〈駿發花園〉. 原著喺2012年6月9號歸檔. 喺2009年8月3號搵到.
3. ↑  〈Properties under Management 管理的物業〉 (PDF). 原著 (PDF)喺2011年7月16號歸檔. 喺2009年8月3號搵到.
4. ↑  駿發花園

維基同享有多媒體嘅嘢：  
**Prosperous Garden**
呢篇文講西濃鐵道市橋綫入面已經停運咗嘅車站。搵緊廣州地鐵3號綫嘅車站嘅話，請睇〈**市橋站 (廣州)**〉。
**市橋站**（粵拼：si5 kiu4 zaam6；日文：市橋駅／いちはしえき）係西濃鐵道市橋綫入面，既係一個已經唔再開放嘅車站，又係市橋綫嘅終點站。喺第二次世界大戰之前，呢個站係一個搭客嘅火車站。佢喺日本中部地區岐阜縣大垣市南市橋町嗰度，1928年12月17號開始營運，2006年3月31號正式閂閘。

車站歷史
----

喺1928年12月17號，嗰時嘅市橋綫延長段，就從美濃赤坂延長到而家呢個站嗰度為止，不過佢最先用嚟做貨運站。而到咗1930年2月1號先至開始畀乘客入去坐火車，嗰時嘅日本國鐵用燃油發動機車嚟用直通車嘅方式嚟營運。重喺大垣到呢個站之間，7次往返嚟運輸都有。不過到咗1934年5月到彩，喺赤坂本町到呢個站嘅區域唔接受任何乘客嘅坐車申請，甚至連入站都唔畀。喺1935年6月16號，市橋綫從赤坂本町到呢個站嘅區域就開始停運，凈係交返畀貨運嚟用，一直到20世紀90年代後期，已經得返好少貨運嘅列車嚟呢個站停。而呢個站正式開始停運係喺2006年3月31號，嗰時嘅西濃鐵道株式會社正式宣佈，從呢個站到猿岩站嗰橛正式停運。

停運之後嘅狀況
-------

* 除咗車站入面嘅設施之外，呢個站嘅路線都已經拆走咗，甚至連軌道都俾人拆埋。

出面網頁
----

* 市橋駅［東海］ - Web日本鉄道旅行地図帳 全線・全駅・全廃線（新潮社）

註
-

1. ↑  昭和12年10月1日現在鉄道停車場一覧 互聯網檔案館嘅歸檔，歸檔日期2014年2月21號，. - 国立国会図書館近代デジタルライブラリー
2. ↑  「地方鉄道運輸開始」『官報』1928年12月24日 - 国立国会図書館デジタルコレクション
3. ↑  『鉄道省年報. 昭和4年度』 互聯網檔案館嘅歸檔，歸檔日期2014年2月21號，. - 国立国会図書館近代デジタルライブラリー
4. ↑  『地方鉄道及軌道一覧 : 附・専用鉄道. 昭和10年4月1日現在』 互聯網檔案館嘅歸檔，歸檔日期2015年1月12號，. - 国立国会図書館近代デジタルライブラリー
5. ↑  「鉄道旅客運輸廃止実施」『官報』1935年6月29日 - 国立国会図書館デジタルコレクション

上一站·下一站
-------


|  |
| --- |
| **上一站**⇚⇚　　　　**西濃鐵道**　　　　⇛⇛**下一站** |
| 猿岩站*美濃赤坂站*← | **市橋站（已經停運咗）****市橋綫** | *終點* |
|
| 呢個站喺2006年3月31號正式開始停運。 |
| **社會民主黨** |
| --- |
| 
 |
| **成立** | 2015年3月29號 |
|
|
| **官方色彩** | {{{官方色彩}}} |
| **總部** | 中華民國 中華民國臺北市中正區延平南路70號3樓之2（中央黨部辦公室） |
| **意識形態** | 社會民主主義 |  |  |
|  |
| **黨員** | {{{黨員}}} |
|  |
| **色** | {{{色}}} |
|  |
| **網** | www.sdparty.tw |

**社會民主黨**，簡稱**社民黨**，係臺灣嘅一個政黨，由國立臺灣大學社會學系副教授范雲、國立中正大學政治學系副教授陳尚志、臺灣少年權益與福利促進聯盟秘書長葉大華、前《四方報》總編輯張正、中央研究院政治學研究所博士後研究員伍維婷、台灣同志諮詢熱線協會文宣部主任呂欣潔、國立臺灣大學政治學研究所博士生江俊宜、社會民主黨籌備處秘書長嚴婉玲等人發起組建建黨，並喺2015年3月29號宣布成立。

歷史
--

2016年台灣立委選舉，社民黨同綠黨開記者會宣布共組參政聯盟，綠黨召集人李根政、張育憬同埋社民黨召集人范雲等人簽署〈參政聯盟合作備忘錄〉，參政聯盟定名為「綠黨社會民主黨聯盟」共同爭取立委席次，兩黨人士現場高叫「人民團結站出來，第三勢力進國會，淘汰國民黨、制衡民進黨」。2016年1月18號，第九屆立委選舉綠社盟候選人全部落選，范雲宣布請辭社民黨召集人；同月29號，社民黨全國委員會選出陳尚志擔任代理召集人，陳尚志任期至同年3月黨員大會。2018年九合一選舉，社民黨得苗博雅一個人當選台北市議員。

參考
--

1. ↑  社民黨挑戰2016 欲搶下5席不分區立委 互聯網檔案館嘅歸檔，歸檔日期2015年3月6號，.，新頭殼，2015-3-1

| * 睇
* 傾
* 改
臺灣 臺灣政黨 |
| --- |
| **立法院** | 民主進步黨 - 中國國民黨 - 時代力量 - 台灣民眾黨 |
| **縣市議會** | 親民黨 - 台灣團結聯盟 - 無黨團結聯盟 - 台灣基進 - 綠黨 - 新黨 - 勞動黨 - 社會民主黨 - 中華民族致公黨 |
| **鄉鎮市區民代表、村里長** | 青年陽光黨 - 中華統一促進黨 - 人民民主黨 - 天宙和平統一家庭黨 |
| 未有民選代表者 | 台灣動物保護黨 |
| 睇埋：台灣政治、立法院、泛綠、泛藍、泛橘 |
**四人歸西**係一個香港嘅都市傳說，指喺打麻雀嗰陣如果連續三人打出「西」牌，下一個就唔好打「西」牌，若然再配上「一筒」，就會四人「一同歸西」（死亡）。呢個傳說亦不時成為香港影視作品嘅靈異題材。

起源
--

有啲觀點認為，呢個傳說起源來自《華僑日報》喺1953年3月5號嘅報道，標題為〈打牌鬧鬼四人打出六人〉，主要講述四個人打牌打到撞鬼，結果引來大量人士旁觀驚動警察，有報道甚至話，四人原本坐嘅位置上之後都擺放著一隻「西」牌。不過，當年就亦有唔少報道跟進事件，甚至有輿論批評相信有鬼嘅人愚蠢迷信。

部分相關影視作品
--------

* 1970年代：《幻海奇情》 - 《四人歸西》
* 1980年代：《夜驚魂》-《四人歸西》
* 2005年：《奇幻潮》-《四人再歸西》

關於呢個傳說嘅討論／評論
------------

靈異節目主持人雲海，曾經接受訪問時提到自己曾經喺清明節打牌，差啲連續四個人都打西，之後仲差少少有人贏第七次（變成食七），形容件事好邪，以後清明重陽都唔敢打牌。

類似文化
----

日本麻雀當中，如果開局四家都打出一樣嘅風牌，而期間又無玩家上、碰、槓，就會流局（中文：流局），即係所謂嘅「四風連打（スーフォンレンタ, *四風連打*?）」。日文嘅「四」同「死」同音，「四風連打」聽起嚟就好似「死風連打」咁唔多老利，所以直接流局。相傳依個規則係嚟自中國嘅「一同歸西」（連續四張西牌而流局），不過最遲喺1929年已經演變成為「四風連打」。

出面網頁
----

* 奇幻潮 － 四人再歸西

參考
--

1. 1 2 3 4  香港中華書局 (2021-08-20). 〈鬼故︱打麻雀「四人歸西」真有其事？屢被改編《奇幻潮》版嚇破膽｜開罐〉. 《香港01》 (香港中文). 喺2023-04-08搵到.
2. 1 2 3 4  新假期 (2023-01-14). 〈麻雀禁忌｜「四人歸西」係真人真事 多名港人童年陰影 四人下場超悲慘！ | 熱話〉. 《新假期》. 喺2023-04-08搵到.`{{cite web}}`: CS1 maint: url-status (link)
3. 1 2  〈【陣陣涼風飄過】 最好睇的奇幻靈異節目 真係會驚到訓唔著！〉. 《明周娛樂》 (香港中文). 2017-07-31. 喺2023-04-08搵到.
4. ↑  〈清明打牌唔信邪 雲海撞正「四人歸西」 - 玄機靈異區 - 鬼話連篇〉. 《東周網【東周刊官方網站】Eastweek.com.hk》 (臺灣中文). 喺2023-04-08搵到.
5. ↑  流局 03・四風連打
6. ↑  菊池寛『麻雀大講座　入門編』(1930年)p111。川崎備寛『最新麻雀入門』(1950年)p72。
7. ↑  杉浦末郎『麻雀の戦術』(1929年)p196。
栗
**展栗下**，英國民歌亦童謠，或改自古調，作曲不詳，作詞亦不詳。有無數版本，曲調各有變化，歌詞亦各有異。展栗下講有樖好栗樹，枝葉伸下展下，大到用得來遮陰，之後講栗下種種事。第一句必講展栗下，而民歌第二句講坐咗你同我。

十七世紀英國，當地人已當粟做糧食。然而歌名，大可能出自首詩。

一八四〇年，美國詩人朗啡勞，以村鐵匠同展栗下為題，作咗首詩，皆因鐵匠有屋喺大樖栗之下，第一句寫展栗下，後面就講鐵匠。靈感取自街上一樖栗樹，後尾澄清為馬栗。佢行去哈佛大學會經過樖樹。詩人美國歐洲都出名，好多讀者，首詩都多人知。好多年後擴闊條街，斬咗樖栗。啲細路中意佢，用嗰樖栗木做咗造張椅，喺佢實齡七十二歲生日送畀佢。英國域多利女王侍從，芸芸詩人當中只識佢，可見幾咁出名。

第一次世界大戰，同第二次世界大戰之間。英國二十世紀二三十年代，興起社交舞，而世界童軍運動興起，營火會流行，文學上亦有一波興盛。支歌借過詩文，或自跳舞流行，或自表演流行，又或出自更早時期，借用舊調，再譜文字，莫能講清。由於管弦樂版題及，而起源又咁曖昧，故有多番討論。一九四〇年做過考究，曲調演變，上追到十六世紀，變過好多支歌。

唱遊一種，展栗下個展，伸手展臂，兩手頭上合半圓。擺手亦有民俗古意，上拱講天堂，下垂話墳頭。

一九三八年九月，英國出咗首流行曲版，第二句寫成我愛你，你愛我，十二月有翻唱，跟住一九三九年美國又有翻唱。呢個版本幾流行，亦後來電影出現過。約莫同期，佐治柯維名著一九八四借用再改編，第二句變成我出賣你，你出賣我，人人講大話，顛倒黑白。主角相遇栗樹咖啡座，後互相背叛，都幾諷刺。一九三九年美國，捷克猶太人作曲家編成同名管弦樂賦格曲，串埋英國流行歌。日本版**大栗木下**，戰後又有友竹正則唱遊版本，幼稚園都會唱，不過喺之前已有其他譯版。由此可見支歌幾咁有文化意義。

各地
--

英文表記**Under the spreading chestnut tree**，又記**Beneath the Spreading Chestnut Tree**，又或**'Neath the Spreading Chestnut Tree**，又或**The Chestnut Tree**。日文**大きな栗の木の下で**，又或者**おおきなくりのきのしたで**。

攷
-

1. ↑  "Under the Spreading Chestnut Tree". *Beth's Notes*.`{{cite web}}`: CS1 maint: url-status (link)
2. ↑  "Underneath the spreading chestnut tree in Rathkeale during an autumn afternoon". *PATRICK COMERFORD*.`{{cite web}}`: CS1 maint: url-status (link)
3. ↑  "The Village Blacksmith". *Maine Historical Society,*.`{{cite web}}`: CS1 maint: extra punctuation (link) CS1 maint: url-status (link)
4. ↑  Kimmerer, Tom (2015-06-03). "Under the spreading chestnut tree". 原著喺2022-11-26歸檔. 喺2022-11-26搵到.
5. ↑  "Under a Spreading Chestnut-Tree". *The Cambridge Room*.`{{cite web}}`: CS1 maint: url-status (link)
6. 1 2  "'Under the Spreading Chestnut Tree': The Adventures of a Tune- Gilchrist 1940".`{{cite web}}`: CS1 maint: url-status (link)
7. ↑  "The Chestnut Tree - Ivor Kirchin and his Band - 1938". *Youtube*.`{{cite web}}`: CS1 maint: url-status (link)
8. ↑  "The Chestnut Tree - Jack Hylton mit Sam Browne (Swing 1938)". *Youtube*.`{{cite web}}`: CS1 maint: url-status (link)
9. ↑  "The Chestnut Tree ('Neath the Spreading Chestnut Tree)". *Youtube*.`{{cite web}}`: CS1 maint: url-status (link)
10. ↑  "Under the Spreading Chestnut Tree". *Literary Devices*.`{{cite web}}`: CS1 maint: url-status (link)
11. ↑  "Weinberger Under the Spreading Chestnut Tree 78rpm Rodzinski Goldovsky". *Youtube*.`{{cite web}}`: CS1 maint: url-status (link)
12. ↑  〈大きな栗の木の下で〉. 《世界の民謡・童謡》.`{{cite web}}`: CS1 maint: url-status (link)
雅達利（英語：Atari /əˈtɑːri/，NASDAQ：ATAR）係一個品牌名，自1972年成立以來就被多間企業擁有，目前由法國遊戲發行商法國雅達利公司（之前叫Infogrames）嘅子公司雅達利互動（Atari Interactive, Inc.）持有，美國嘅分部Atari, Inc（1993年至今）（之前叫GT Interactive Software Corp. (1993年–2000年)同Infogrames, Inc. (2000年–2003年)）獲授權使用雅達利商標。最初嘅雅達利公司（Atari, Inc.）是由諾蘭·布什內爾和泰德·達布尼喺1972年喺美國加州森尼韋爾成立，亦都係街機、家用電子遊戲機和家用電腦的早期起源者。唔少例如《乓》、《爆破彗星》等經典早期電腦遊戲嘅發行，令雅達利喺電子遊戲歷史上舉足輕重。經典遊戲主機係1977年發行嘅雅達利2600。大多數非美國同日本部門(包括香港嘅部門)以前都係雅達利(前Infogrames)嘅發行部，直到 2009 年 7 月嗰間公司將非美國同日本部門同其發行合作夥伴（Distribution Partners）一齊賣俾萬代南夢宮娛樂，目的係將其財務資源同創意精力專門用喺開發同發佈線上遊戲。雅達利嘅香港部門因而成為萬代南夢宮嘅香港遊戲發行部。嗰個部門改名叫做萬代南夢宮合作夥伴（Bandai Namco Partners），直到 2013 年併入萬代南夢宮娛樂。
**當代新道家**，又叫做**現代新道家**。呢個係一個嘅新名詞，亦可以代表公元三、四世紀嗰陣嘅玄學。就好似老子所講「玄之又玄，眾妙之門」，玄學呢個名就代表咗道家嘅延續。最先提出新道家概念嘅係馮友蘭，隨後由中國科學院自然科學史研究所嘅研究員董光璧發展 ，佢喺《當代新道家》入面提出咗兩種文化嘅分裂，一個係科學、一個係人文。佢認為古時人文之柱高過科學之柱，但係到咗現代就啱啱相反。雖然現代科學發達，但係人文就有漸漸被忽視嘅傾向。董光璧認為，如果只着重科學發展，就無法體驗科學嘅內在美，亦無法喺自然界內部提出美呢樣嘢。其中，新道家更加超越咗老子對「道」嘅描述，呢批人嘅研究開始探討現實究竟係存在定係唔存在。

背景
--

國立臺灣大學哲學教授賴錫三認為，思考新道家應該喺唔同精神向度同埋唔同領域入面去展現。噉樣唔單止可以喺「齊物論」入面搵到「物化」嘅基礎，亦都可以喺文化現象背後搵到存有論，噉樣就可以令新道家成為有根之學。跟住呢個方向，就有可能產生出道家模式嘅心理學、美學、無為政治理論、放任自由經濟等等。

定義
--

許抗生認為，新道家係「崇尚自然嘅和諧同埋人同自然嘅和諧」，呢個係歷史嘅必然產物。而新道家，應該包含兩方面嘅內容：一個係應屬道家，另一個應該係「新」嘅道家，重點係「新」同「舊」嘅相對。亦即係話應該係同先秦道家有啲唔同。

許抗生同時參考咗新儒家嘅定義，佢認為道家發展史上係有劃時代嘅意義，就好似宋明理學吸收咗先秦儒家嘅思想。宋明理學提出咗以天理作為宇宙嘅根本思想，突破咗先秦儒家嘅學說；而魏晉玄學同埋黃老之學亦都有「名教即自然」、「值心而行」同埋「以無為體」嘅思想，呢樣都係突破咗先秦道家嘅學說。所以宋明理學可以稱為新儒家，調返轉魏晉玄學亦都可以稱為新道家。

代表人物
----

陳鼓應將以下學者列為新道家代表人物 ：

* 嚴複
* 王國維
* 章太炎
* 金岳霖
* 方東美
* 宗白華
* 湯用彤
* 蒙文通

睇埋
--

* 道家
* 新儒家
* 陳鼓應

註
-

1. ↑  亦係新儒家代表人物

參考
--

1. ↑  "Neo-Taoism". *Oxford Reference* (英文). Internet: Oxford. The form of Taoism that flourished in China in the 3rd and 4th centuries.
2. ↑  馮友蘭 (2005-01-01). 《第十九章》 (繁體中文). 香港: 三聯. ISBN 962042414X. 原著喺2017-02-12歸檔. 喺2021-03-09搵到.
3. ↑  宮哲兵. 〈當代道家〉. 《國際道家學術總會》 (繁體中文). 互聯網: 國際道家學術總會. 原著喺2021-01-20歸檔. 喺2021-03-09搵到.
4. ↑  賴錫三 (2011年8月). 湯世鑄 (編). 《序章》 (繁體中文) (初版版). 臺灣: 臺大出版中心. p. 自序. ISBN 978-986-02-8824-7.
5. ↑  董光璧 (1992年7月). 《當代新道家》 (簡體中文). 中國大陸: 華夏出版社. ISBN 80053-404-9. `{{cite book}}`: Check `|isbn=` value: length (help)
6. ↑  Brian Duignan. "Chinese philosophy". *Britannica* (英文). United Kingdom: Britannica. the neo-Daoists concentrated on the question of whether Ultimate Reality is Being or Nonbeing
7. ↑  賴錫三 (2011年8月). 《當代新道家-多音複調與視域融合》 (繁體中文). 臺灣: 臺大出版中心. ISBN 978-986-02-8824-7.
8. ↑  許抗生 (2013–08). 《當代新道家》 (簡體中文). 中國大陸: 社會科學文獻出版社. ISBN 978-7-5097-4875-6.`{{cite book}}`: CS1 maint: date format (link)
9. ↑  陳鼓應 (2000年8月). 《簡論魏晉玄學是新道家》 (繁體中文) (初版版). 臺灣: 文史哲出版社. ISBN 957-549-300-1.
10. ↑  Ronnie Littlejohn. "Daoist Philosophy". *Internet Encyclopedia of Philosophy* (英文). Internet. p. Neo-Daoism. The resurgence of Daoism after the Han dynasty is often known as Neo-Daoism.
11. ↑  孔令宏. 〈道教學術資訊網站〉. 《論新儒家與新道家的關係》 (繁體中文). 互聯網.
12. ↑  陳鼓應. 《道家思想在當代》 (繁體中文). 臺灣: 文史哲出版社.
**敘事元素**（英文：**narrative elements** / **literary element**）係指一個故仔嘅組成部份，包括角色同背景設定呀噉。

角色
--

內文：角色
一個角色（character）係故仔入面一個具有能力作出行動同決策嘅個體。

一個角色可以係一個人類，又或者第啲有智能嘅非人類個體，「有智能非人類個體」嘅例子有常見於科幻故仔嘅有智慧機械人以及常見於奇幻故仔嘅高扁同精靈等類人生物。角色仲可以按重要性分做主角（成個故仔最重要嗰個角色，個故仔大部份時間都係由主角嘅觀點睇嘢嘅）、配角（有一定重要性，但冇主角咁重要嘅角色）同埋對立角色（同主角起衝突嘅角色，好多時但唔一定係一個奸角）等多個類別。

背景設定
----

內文：背景設定
睇埋：世界創建
背景設定（setting）指個故仔發生嘅時間同地點。

背景設定可以係真實嘅，但又可以係虛構嘅：有好多故仔都係設喺貼近現實嘅世界，例如非虛構故仔就實會係噉；但又有好多故仔設喺架空世界，而架空世界係某啲文類嘅重點，例如哈利波特係一個相當出名嘅奇幻故仔，背景設定係一個架空版本嘅廿世紀尾英國－基本上似廿世紀尾嘅英國，但就係一個有魔法嘅世界。背景設定喺一個故仔當中扮演咗重要嘅作用：背景設定幫讀者觀眾理解個故仔所發生嘅時空嘅物理性質、自然環境、社會文化、個世界嘅歷史以及有啲乜重要地點呀噉，間接為「每個角色可以採取乜行動」設立一啲界限，例：喺一個設定咗為冇魔法嘅故仔世界當中，作者唔可以講主角用魔法解決困難。

霍格華茲魔法學校嘅比例模型；做得好嘅世界創建能夠造出讀者嚮往嘅虛構世界，令個故仔更加引人入勝。

情節
--

內文：情節
睇埋：起承轉合
情節（plot）係指個故仔所包含嘅連串性事件，一件事件會引致下一件（so...），最後帶到去高潮（climax）同結局（ending），而每段情節係要有返咁上下重要嘅，段段都會對打後發生嘅事產生具體影響：喺一開始嗰陣，讀者觀眾理應要對角色同背景設定有基本理解（如果佢哋睇完第一個章節之後仲未有噉嘅理解，好多時表示作者作得唔好）；每一件事件都會涉及啲角色（喺背景設定嘅限制下）作出一啲決策同行動，一件事件會引致跟住嘅事件發生，而角色同背景都可以因為重大嘅事件而起變化；例：一場決定生死嘅戰鬥令主角身心受創，而佢所受嘅創傷會係佢角色發展嘅一部份，亦會影響佢打後嘅決策同行動；黑魔王佛地魔嘅復活令魔法世界嘅人提高警戒，而啲人提高警戒會影響霍格華茲魔法學校嘅佈置同氣氛（啲人緊張咗、保安多咗等等）。

一個故仔嘅情節可以好簡單，但又可以好複雜。

睇埋
--

* 故仔
* 敘事技巧

攷
-

1. ↑  Rozelle, Ron (2005). *Write Great Fiction: Description & Setting*. Cincinnati, OH: Writer's Digest Books.
2. ↑  Ansen Dibell, Ph.D. (1999-07-15). *Plot*. Elements of Fiction Writing. Writer's Digest Books. pp. 5 f. ISBN 978-0-89879-946-0. Plot is built of significant events in a given story – significant because they have important consequences. Taking a shower isn't necessarily plot... Let's call them incidents ... Plot is the things characters do, feel, think or say, that make a difference to what comes afterward.
3. 1 2  Foster-Harris (1960). *The Basic Formulas of Fiction*. Norman, OK: University of Oklahoma Press.

| * 睇
* 傾
* 改
故仔 |
| --- |
| 文化同先人嘅智慧最重要嘅載體之一 |
| 組成元素 | 

|  |  |
| --- | --- |
| 背景設定 | 虛構宇宙（地點 · 城市 · 國家） · 世界創建 · 架空歷史 |
| 角色 | 

|  |  |
| --- | --- |
| 角色基礎 | 主角 · 第二、第三同假主角 · 配角 · 對立角色同奸角 · 同情角色同認同感 |
| 角色特性 | 角色缺憾（悲劇缺憾）、發展同內部衝突 · 塑造 · 映襯 · 對白 · 擬人化同埋人格化 |
| 固定角色 | 死對頭 · 反英雄 · 悲劇英雄 · Mary Sue · 作者替代品 · 喜劇調解 · 大野狼 |

 |
| 情節 | 

|  |  |
| --- | --- |
| 情節基礎 | 子情節 · 閃回同閃進 · 背景故仔 · 扭橋 · 大團圓結局 · 成長故仔 · 詩歌式正義 · 劇透 |
| 情節編排 | 戲劇結構（解說 · 高潮 · 衝突） · 起承轉合 · 伏筆 · 七大基本情節 · 英雄旅程 |
| 情節裝置 | 麥高芬 · 卓可夫把槍 · 紅鯡魚 · 天外救星 · 揭示 · 懸念 |

 |
| 第啲元素 | 文學主題（母題 · 主導樂想） · 結構（懸疑 · 敘事鉤 · 框架故仔 · 敘事節奏） · 橋段（陳腔濫調） |

 |  |
| 敘述 | 第一、第二同第三人身 · 多角度 · 敘述者（靠唔住嘅） · 第四埲牆 · 戲中戲 · 攔腰法 · 書信體小說 |
| 敘事技巧 | 寫作過程 · 展示，唔好齋噏 · 修辭手法 · 意象 · 暫停懷疑 · 視覺敘事同環境敘事 · Pastiche |
| 文類 | 

|  |  |
| --- | --- |
| 虛構 | 
* 推想型（科幻 · 奇幻 · 童話 · 武俠 · 神魔 · 怪奇） · 恐怖 · 犯罪 · 愛情 · 軍事 · 冒險 · 大眾同文學小說

 |
| 　非虛構 | 歷史 · 傳記、自傳同回憶錄 · 旅遊文學 · 日記 · 隨筆 · 新聞 · 紀錄文學 |

 |
| 相關產物 | 
* 散文（短篇小說 · 中篇小說 · 長篇小說 · 微型小說）
* 敘事詩
* 歌
* 戲劇（舞台劇 · 戲曲 · 芭蕾舞劇 · 歌劇）

* 民俗（民間故仔）同講故 · 漫畫 · 電影 · 電視劇 · 劇本
* 互動式小說 · 視覺小說 · 互動式電影 · 電子遊戲敘事

 |
| 相關領域 | 創意寫作、拍戲同遊戲製作 · 社會科學（敘事學 · 歷史學 · 人類學 · 社會學） · 文學理論 · 美術設計 · 表演藝術 |
| 拉雜相關 | Canon · 戲仿 · 讀者同觀眾 · 心靈理論 · 創作、模因同文化進化 · 想像同創意 · 語言（語義同主題關係） · 節奏 |
| 故仔類 |
**楊美琪**，香港律政司人員，而家係刑事檢控專員，喺逃犯條例修訂草案風波期間，因為專責處理反修例示威嘅政治檢控，而得到一定傳媒嘅關注。

爭議
--

### 被指對參與泛民主派初選人士企圖未審先判

喺針對2020年香港民主派初選嘅政治檢控拘捕入面，楊美琪擔任律政司嘅代表。律政司喺2月28號起訴47名泛民主派參與初選人士，但係去到開庭嗰陣，先話要時間處理大量數碼鑑證，要求押後3個月去到5月31號再次提堂，期間反對所有被告保釋。多名辯方律師喺庭上表明反對，質疑時間太長唔合理，又批評差人未做好調查急於提控，係自相矛盾。由於多名被告都係區議員，多名辯方代表都批評咁做阻住佢哋做嘢，對佢哋嘅選民極度唔公平。民主黨前主席劉慧卿喺第二日聆訊（3月2號）嗰陣有嚟旁聽，批評律政司做法離譜，唔止未完成舉證，仲想未審先判將40幾人送去監獄還柙，形容係香港法律界嘅大醜聞，無嗮程序公義，又呼籲中央政府尊重中英聯合聲明。

去到2022年7月，美國國會轄下嘅美國國會及行政當局中國委員會發表咗一份關於香港檢控人員喺政治檢控案件入面所扮演嘅角色嘅研究報告，報告建議美國政府向包括楊美琪在內，合共 15 名曾參與政治檢控案件嘅律政司人員作出制裁。

參考
--

1. ↑  〈香港特別行政區政府及有關機構電話簿〉. *www.directory.gov.hk*. 喺2021-03-04搵到.
2. ↑  頭條日報. 〈【獨家】譚耀豪加入審批「撤控」 接任刑控科「一哥」大熱〉. 《頭條日報 Headline Daily》 (中文). 原著喺2020-09-16歸檔. 喺2021-03-04搵到.
3. ↑  〈眾新聞 | 【初選大起訴】4度開庭逾7句鐘始處理保釋申請 料通宵審理 控方申休庭「放飯」被拒〉. 《眾新聞》 (中文). 原著喺2021-03-12歸檔. 喺2021-03-11搵到.
4. ↑  〈【初選47人案】今午續開庭 5人仍在留院缺席 | 獨媒報導〉. 《香港獨立媒體網》. 喺2021-03-11搵到.
5. ↑  〈美國國會委員會建議制裁 15 名律政司檢控人員 禁止入境美國 封鎖資產 | 國際新聞 | 同文 Commons〉 (香港中文). 2022-07-13. 喺2022-07-13搵到.
6. ↑  〈美國會倡制裁林定國及刑事檢控專員 學者：較低級政府沒辦法不害怕〉. 《大紀元時報 香港｜獨立敢言的良心媒體》 (香港中文). 2022-07-14. 喺2023-08-17搵到.
座標: 22°18′8.2″N 114°10′2″E﻿ / ﻿22.302278°N 114.16722°E﻿ / 22.302278; 114.16722

戲曲中心入口
**戲曲中心**（粵拼：hei3 kuk1 zung1 sam1；英文：**Xiqu Centre**）係香港一間戲曲表演場地，位於九龍西九文化區東面入口、廣東道同柯士甸道西交界，將會致力促進同傳承戲曲文化，鼓勵創新，培育新晉藝術家，並開拓一班觀眾，戲曲中心喺2019年1月20號正式開幕。

概覽
--

戲曲中心將會成為一個世界級嘅表演場地，致力保存、推廣同發展戲曲，包括粵劇同其他戲種。戲曲中心嘅設施完備，可以用嚟演出、新作培育、研究、教育、培訓同交流嘅用途。更會提供技能發展計劃，以培育戲曲新人同推動戲曲創作。透過同香港唔同戲曲組織同藝團緊密合作，戲曲中心將會面向更多來自香港同世界各地嘅觀眾，推廣傳統中國表演藝術。

獲選設計
----

2012年3月，舉辦咗一個為期十個月嘅設計比賽，為戲曲中心物色最適合嘅概念同設計團隊。來自世界各地超過五十個建築設計團隊，表示有興趣參與呢個項目，同年12月10號，加拿大建築師譚秉榮建築事務所，連同香港建築師呂元祥建築師事務所組成嘅團隊，獲選成為呢個標誌性表演場地嘅設計團隊。
譚秉榮建築事務所同呂元祥建築師事務所嘅設計方案，令到戲曲中心充分體現戲曲嘅精髓之中。結合劇院、藝術同公共空間嘅早期設計，表達咗四個重要概念：

1. 戲曲中心嘅流線外型，以至空間嘅鋪排處理，呈現出「氣」嘅概念；
2. 大自然嘅概念，喺戲曲中心各層嘅綠色景觀之中呈現；
3. 大門同表演亭台概念，觀眾可以從戲曲中心嘅四個角落入到劇院；
4. 庭院嘅概念，喺地面層嘅全天候有蓋公共空間之中體現，營造一個上演活動同慶典嘅都市舞台。

設施
--

2018年12月30號，喺戲曲中心大劇院舉行嘅戲曲中心開台儀式，由時任香港行政長官林鄭月娥（左三）、西九文化區管理局董事局主席唐英年（左四）、香港八和會館理事會主席汪明荃（左二）等人主持。大會司儀係方健儀（右三）同劉焯文（右二）
中庭
大型開放式中庭係戲曲中心嘅門戶，呢個有蓋公共空間係上演各種活動同慶典嘅都市舞台。公眾可以喺呢度欣賞展覽、聽音樂會或參加戲曲講解同示範。

大劇院
大劇院座位超過1000個，邀請來自香港、中國各地同埋東南亞地區嘅著名戲曲藝術家同戲團，定期上演傳統同創新戲曲表演。

茶館劇場
茶館劇場配備當代中式傢俱，氣氛精緻典雅，舞台形式同枱凳可以靈活變動，拉近演出者同觀眾嘅距離。常駐嘅茶館新星劇團演出時間為禮拜三至禮拜日，大概個半鐘精選粵劇折子戲嘅演出，導賞員深入淺出解說，配以粵式茗茶點心，重現古代戲曲茶樓文化。

演講廳
演講廳設有共108個座位，畀放映會、座談會或文化交流活動使用，並定期舉辦各類型戲曲同文化藝術知識普同活動，例如「西九101」講座系列、電影放映等。

排演室
8個唔同大細嘅排演室配備有投影設施、基本燈光同音響系統。排演室1同排演室3嘅樓底高達8米，最大嘅排演室1面積更係同舞台差唔多大，令演出團隊可以更完善噉進行排練。

交通
--

戲曲中心附近有港鐵嘅東涌綫同機鐵九龍站、高鐵西九龍站、屯馬綫柯士甸站。

相
-

* 中庭為開放空間中庭為開放空間
* 1樓茶館劇場入口1樓茶館劇場入口
* 4樓大劇院大堂4樓大劇院大堂
* 戲曲中心夜景戲曲中心夜景
* 正門入口正門入口
* 地下大堂地下大堂
* 中庭嘅展覽：戲曲中心的歷程，展覽裝置由AllRightsReserved設計中庭嘅展覽：戲曲中心的歷程，展覽裝置由AllRightsReserved設計
* 1樓商店裝修緊1樓商店裝修緊

參考
--

1. ↑  西九文化區戲曲中心明年1月20日開幕 《香港電台》 2018年10月15號

出面網頁
----

* 西九文化區 - 戲曲中心
**Nowhere Boys**係一隊香港樂隊，響2015年成立，家吓係音樂份子（Frenzi Music）嘅旗下樂隊。樂隊成員包括主音Van Chan、鼓手Nate Wong、 吉他手Kenneth Angus、 鍵琴手／小提琴手Fisher Kan（漁佬）同低音吉他手Hansun Chan。佢哋稱佢哋嘅音樂為Cinematic Rock（電影式搖滾）。Nowhere Boys大部份嘅歌曲都係啟發自電影。

簡介
--

成員響樂隊成立前各有背景。Van本身係建築師。Nate響美國波士頓栢克理音樂學院畢業，係全職鼓手。Kenneth係維修結他嘅。Fisher 同Hansun就教琴/結他。 

2014年主音Van響香港中環 Backstage Live Restaurant 嘅一個電影音樂活動認識鼓手Nate，jam 歌後決定組織樂隊。Van 就響識嘅人裏面揾適合嘅樂手，組成左Nowhere Boys。2015年初Nowhere Boys自資推出同名迷你專輯《Nowhere Boys》。由於資金有限，成張專輯都係響佢哋自己屋企錄音。印嘅1,000張唱片竟然3個月賣晒。之後佢哋就簽左馮穎琪同謝國維嘅音樂份子。。 

2016年2月Nowhere Boys成功經馮穎琪同林一峰創立嘅「音樂蜂」眾籌平台籌得10萬蚊，推出專輯《Welcome To Our Hyperreality》，當中嘅《亂世超人》、《逃出阿卡拉》及《麥克折射缐》係派台作品。

2016年8月Nowhere Boys同演員游學修合作，創作咗單曲《普通華》，得到著名填詞人黃偉文推介。同月佢哋為 E-Sports Festival 2016創作過活動嘅主題曲《Sound of Battle》。

名稱
--

Nowhere Boys嘅名來自一套關於約翰連儂成長嘅電影"Nowhere Boy"，當中有一幕提到佢曾經被學校老師潑冷水，同佢話"You’re going nowhere."，但佢嘅回應竟然係"Is nowhere full of geniuses, sir?" 。因為樂隊成員都係披頭四樂隊嘅超級擁躉，仰慕約翰連儂嘅率性，亦想達到"full of geniuses" 嘅音樂國度，所以改名為Nowhere Boys。

音樂作品
----

| 專輯名 | 歌名 | 有關電影 |
| --- | --- | --- |
| Nowhere Boys | 狂想曲 | / |
| 同上 | The Boy Who Wouldn’t Grow Up | 小飛俠 (Peter Pan) |
| 同上 | 4, 3, 2.5 | / |
| 同上 | Castle In The Sky | 天空之城 (Castle In The Sky) |
| 同上 | 推石頭的人 | / |
| 同上 | Back In Time | 連鎖蝶變 (Butterfly Effect) |
| Welcome To Our Hyperreality | 紅藥丸. 藍藥丸 (feat. 黃靖) | 廿二世紀殺人網絡 (Matrix) |
| 同上 | The Boy Who Wouldn’t Grow Up (Part 2) | 小飛俠 (Peter Pan) |
| 同上 | 逃出阿卡拉 | Escape From Alcatraz |
| 同上 | Closer But Far | / |
| 同上 | 亂世超人 | / |
| 同上 | 麥克折射線 | 虎度門 |
| / | 普通華 | 嚦咕嚦咕新年財, 賭俠, 天若有情, 烈火戰車 |
| / | Sound of Battle | / |
| / | 大步走 | / |

參考
--

1. ↑
2. ↑
3. ↑  〈存档副本〉. 原著喺2017年3月4號歸檔. 喺2016年10月17號搵到.
4. ↑  〈存档副本〉. 原著喺2016年10月25號歸檔. 喺2016年10月16號搵到.
廿世紀初一幅插畫，描繪啲人追薑餅人。薑餅人跑得好快人類追唔到。
2019 年一塊塊薑餅人
《**薑餅人**》（粵拼：goeng1 beng2 jan4；英文：**The Gingerbread Man**）係一個幾出名嘅童話故事，喺 1875 年嘅美國出版。呢個故仔講到一塊薑餅人跑得好快，但係依然難逃被食落肚嘅命運。

情節
--

睇埋：薑餅人
「跑啦！跑啦！有咁快得咁快！你捉我唔到！我係薑餅人！」

－薑餅人句口頭禪
話說有一日，有個好擅長整糕餅嘅大媽喺度整薑餅人，想畀**波比**bo1 bi4**仔**食。大媽將薑餅人整到好似一個男仔噉嘅形狀，再放入焗爐嗰度焗。正當佢打開焗爐想攞焗好嘅薑餅人出嚟嗰陣，塊薑餅人竟然一嘢彈起，仲開始跑，跑得好快，大媽追唔到。

大媽嗌埋佢老公過嚟一齊追。兩公婆都追唔到。

兩公婆嗌埋佢哋隻狗嚟一齊追，但薑餅人好快噉爬咗上樹，隻狗淨係可以喺樹下面吠。

薑餅人見到啲人類追佢追到個個都喘嗮氣噉嘅樣，就好得戚。點知喺呢個時候，有隻馬騮出現，馬騮身手好敏捷，一嘢就捉住薑餅人。波比仔本來喺樓上睏晏覺，畀佢哋嘈醒咗。波比仔落到嚟，就由馬騮手上接過薑餅人。波比仔見到薑餅人望落好好味噉，就擘大個口，食開始喊嘅薑餅人。

波比仔完全唔在意薑餅人嘅眼淚。
咬咗一啖。薑餅人兩隻髀冇咗。
薑餅人大嗌：「呀！！我嘅三分一冇咗！」
又咬一啖，薑餅人嘅身體同手冇咗。
薑餅人繼續嗌：「呀！！我嘅三分二冇咗！」
最後嗰啖，要食薑餅人嘅頭。
薑餅人最後慘叫一句：「呀！！我完全消失喇！」
最後，波比仔食得好飽好滿足。完。

亦有啲版本話，薑餅人最後係畀隻狐狸食落肚嘅。

睇埋
--

* 童話
* 史力加
* 糖果屋

歐詞
--

1. ↑  "RUN, RUN, FAST AS YOU CAN. YOU CAN'T CATCH ME, I'M THE GINGERBREAD MAN!"
2. ↑  Little Bobby

攷
-

1. 1 2  The Gingerbread Man, *American Literature*.

拎
-


維基同享有多媒體嘅嘢：  
**薑餅人童話**

* The Gingerbread Man, *American Literature* （英文），講薑餅人嘅故仔。
* 文學 / 薑餅人 （英文），TV Tropes 講薑餅人個故仔。
搵緊第二樣意思嘅話，請睇〈**復活 (搞清楚)**〉。

《**復活**》（英文：Resurrection）係喺1955年嘅一部粵語文藝片，由托爾斯泰同名長篇小說改編，陳文第一部執導作品，張瑛、芳艷芬主演。

情節
--

妹仔阿卿同少爺范俊傑青梅竹馬，之後俊傑去咗讀書，過咗幾年之後返鄉下探望姑媽，同阿卿重逢相戀，俊傑臨出發留學前阿卿重獻身畀俊傑。俊傑去咗留學，姑媽想辦法拆散佢兩個，呢個時候阿卿已經珠胎暗結，姑媽於是誣告阿卿同人私通，好彩有阿根救佢。

蘇蝦出世之後，阿卿到處搵俊傑，點知發現俊傑已經同表妹彭美玲結婚，阿卿好嬲。阿卿為咗生計淪落風塵，個仔又病死，之後更因為誤殺坐監，好彩有已成為律師嘅俊傑幫佢辯護脫罪。俊傑想同阿卿重拾舊歡，但係阿卿想自力更生。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 張瑛 | 范俊傑 |  |
| 芳艷芬 | 阿卿 |  |
| 陳翠萍 | 阿蓮 |  |
| 馬笑英 | 姑媽 |  |
| 黃楚山 | 年伯 |  |
| 歐陽儉 | 阿根 |  |
| 阮兆開 | 幼年俊傑 |  |
| 鍾妮 | 幼年阿卿 |  |
| 陳雲 | 阿九 |  |
| 良嗚 | 阿永 |  |
| 梅綺 | 彭美玲 |  |
| 劉克宣 | 彭球 |  |
| 張作舟 | 阿倫 |  |
| 林甦 |  | 有錢佬 |
| 何碧堅 |  | 同學 |
| 高超 |  | 同學 |
| 莫虹 | 阿豪 |  |
| 姜中平 |  | 酒客 |
| 陶三姑 | 四姑 |  |
| 林魯岳 | 獄警 |  |
|

拎
-

* YouTube上面嘅《粵語長片》復活 (1955)
* 香港影庫
* 中文百科
**走鬼**係源自香港嘅用詞，喺1930-1980年代經常會聽到，係無牌流動小販非法擺賣嘅時候，為咗唔想俾執法人員捉到而被罰，當見到有差人或者小販管理隊等嘅執法人員出現，就大嗌：「走鬼呀！」，其他小販聽到之後就會一齊急急腳噉拎埋啲貨逃走。

起源
--

「走鬼」呢個詞起源於1930至1940年代，當時香港經濟未係咁好，冇製造業，亦未有街市同大型百貨商場，但有大批中國移民去香港謀生。當中有好多人嚟自廣東鄉下，冇文化亦冇一技之長，為咗搵食養家唯有跟已經做開小販嘅同鄉或者親友做小販。當時嘅港英政府就以維持治安為名，對喺通街或者喺巷仔擺檔嘅小販開始進行執法行動，實行一律唔准喺街頭擺賣嘅政策，凡係喺街頭擺賣，一旦俾警察捉到，輕嘅就打鬧並沒收貨品，重嘅就罰錢或坐監。 

香港喺1930至1940年代好多僱傭警察嚟自印度同巴基斯坦，呢啲印巴裔人個樣同華人有明顯分別，有啲重係紅毛混血兒，所以香港人叫佢哋做「紅毛鬼」。

由於民族唔同，語言唔同，佢哋對做小販嘅華人自然冇乜感情，所以執法嗰陣特別嚴厲，絕對唔會手下留情，當捉到小販嗰陣就會對佢哋拳打腳踢，所以當時嘅小販都好驚呢啲紅毛警察。每當紅毛警察一出現，第一個見到嘅小販就大嗌：「紅毛鬼嚟喇，快啲走呀！」，其他小販聽到就即刻執起啲貨品急急腳噉逃走。過咗一段時間，為咗簡單易嗌，就改做「走喇，鬼嚟呀」同後嚟嘅「走鬼呀！」。

參考
--

1. ↑  〈走鬼〉. 《現代澳門日報》. 2021-01-07. 原著喺2022-07-06歸檔. 喺2022-03-11搵到.
1922 年依幅插圖，描繪阿積沿住豌豆樹向上爬。
依幅插圖描繪阿積揸住佢偷到嘅豎琴，巨人喺後面追住。
《**阿積與豌豆樹**aa3 zik1 jyu5 wun2 dau2 syu6》（英文：**Jack and the Beanstalk**）係一個好出名嘅童話故事，已知最早嗰個版本出自 1734 年嘅英格蘭。

個故仔大致如下：好耐好耐以前有對母子，個仔叫**阿積**，佢哋兩個好窮；有一日，阿積攞佢哋隻乳牛去賣，換取咗五粒荳返嚟；阿積阿媽好嬲，覺得啲荳完全冇價值，但點知到咗第二日，啲荳就發芽變咗樖高聳入雲嘅豌豆樹；阿積爬豌豆樹去到巨人嘅空中城堡，仲由巨人嗰度偷咗好多寶物返嚟；最後，兩仔乸變到好有錢，可以開開心心噉生活落去。

劇情大綱
----

《阿積與豌豆樹》情節大致如下。

好耐好耐之前有一個寡母婆，佢帶住個仔，個仔叫**阿積**（Jack）。呢兩仔乸好窮。有一日，寡母婆發覺屋企好唔夠錢使，於是就決定要將佢哋隻乳牛（全屋唯一一件值少少錢嘅嘢）攞去賣咗佢。佢叫阿積攞隻乳牛去市集度賣，仲吩咐阿積要賣返個好價錢，噉佢哋今晚就可以食餐好嘅。阿積拖住隻乳牛去市集，喺市集遇到個怪男人。怪男人望住隻牛好似有興趣想買噉，阿積見到就問佢肯出幾多錢。怪男人講：

「如果你賣隻牛畀我，我會畀五粒有魔法嘅神奇荳畀你。」
阿積肯成交，將隻牛賣畀怪男人，交易完就攞住怪男人畀佢嘅五粒「魔荳」返屋企。阿積一返到屋企，佢阿媽就問佢賣牛賣成點，阿積如實噉將成件事話畀阿媽知，點知阿媽一聽完就扯嗮火，鬧阿積正一係傻仔，一氣之下搶咗啲荳同一嘢將啲荳掟出窗外面。如是者兩仔乸咩財物都冇嗮，嗰晚就空住個肚上床睏覺。

第二朝天光，阿積一起身望出窗外就嚇咗一跳－原來啲荳真係有神力，喺一夜之間發咗芽仲生咗樖好大好高嘅豌豆樹出嚟，樖豌豆樹一路向上生，生到伸咗入雲裏面。阿積沿住豌豆樹向上爬，一路爬到最頂，發現雲上面有座城堡。好奇嘅阿積靜靜雞祟入去城堡，喺城堡廚房搵到個女嘅巨人喺度煮飯。依個時候，阿積醒起自己尋日全日都冇食嘢今朝又冇早餐食，感到飢腸轆轆，於是佢就求個女巨人畀啲嘢佢食。女巨人同情阿積，就施捨咗啲麵包同牛奶畀佢充飢。

冇幾耐，女巨人嘅老公返到城堡。男巨人個樣生到兇神惡煞噉，阿積一見到佢就嚇到搵地方匿埋。點知個男巨人跟住就停低，噉講：

（粵文翻譯）
「Fee-fi-fo-fum ！我聞到有一陣英倫人血嘅味。
無論佢生勾勾定係死咗都好，我都要將佢啲骨頭磨碎嚟食！」
不過女巨人聽到就同佢老公講，話間屋除咗佢哋兩公婆之外咩人都冇。男巨人放棄想食人嘅意慾，就食佢老婆煮嘅飯餸然後返房。阿積一路等到天黑先至出返嚟，佢偷入男巨人間房，趁住男巨人睏著咗，偷走男巨人嗰個裝住好多金幣嘅銀包。然後佢攞住個銀包，沿住豌豆樹爬返落地面。阿積返到屋企就同阿媽分享金幣，後嚟兩仔乸仲好開心噉攞啲錢去食大餐。

過咗一排之後，阿積又爬豌豆樹偷入巨人城堡。佢又係問女巨人攞嘢食，又係食食吓男巨人就返到。阿積今次匿喺男巨人嘅床下底。男巨人想食人但又畀佢老婆勸阻，就死死哋氣返房，一返到房佢就攞咗隻雞乸出嚟，佢開口命令隻雞乸生蛋，隻雞乸竟然即刻生隻金蛋出嚟－匿埋喺床下面嘅阿積睇到嗮成件事。一等到男巨人睏著咗，阿積就偷偷哋帶走隻雞乸，攞住隻雞乸返屋企，令佢阿媽好開心。

又過咗一排之後，阿積再次爬豌豆樹偷入城堡，重複「問女巨人攞嘢食，男巨人返嚟想食人，女巨人叫停佢老公，男巨人返房」嘅過程。今次阿積發現男巨人擁有一座有魔法嘅豎琴，座琴啲弦冇人彈都識得自己郁，會演奏美妙嘅音樂。阿積又係等男巨人睏著就出返嚟，想偷座魔法豎琴，但點知阿積一攞起座豎琴，座琴就大嗌：

「救命呀主人！有人想偷我呀！」
男巨人扎醒咗。佢見到阿積攞住座豎琴就大發雷霆。阿積有咁快得咁快逃走，而且佢仲跑得好快，男巨人追唔到。阿積沿住豌豆樹爬返落地面，但佢一向上望就見到男巨人都想沿豌豆樹爬落嚟。於是阿積即刻衝入屋企攞佢把斧頭，佢揸實斧頭就郁手想劈斷豌豆樹。劈吓劈吓樖豌豆樹冧，跟住男巨人就由高空跌落地，跌死咗。

到咗最後，阿積同佢阿媽靠住由巨人度偷返嚟嘅財物變到好有錢。兩個人幸福快樂噉生活落去。

後世批評
----

有唔少人都覺得《阿積與豌豆樹》個故仔其實係「教壞細路」：阿積身為主角但行為惡劣－佢受到女巨人嘅恩惠，但唔報恩不特止，仲偷走巨人嘅財物同埋殺死女巨人個老公。

有唔少後世嘅人都會對個故仔做啲修改，想主角阿積似返個好榜樣。個故仔因而出咗好多個版本。有啲版本會話巨人曾經殺咗好多地面嘅人，而且仲會搶走受害人啲財物，而阿積由巨人嗰度偷返嚟嘅財物，查實都係巨人打前由地面嘅人嗰度搶走嘅。亦都有啲版本會話，巨人係阿積嘅殺父仇人，所以佢嘅行為只係報復。

文化影響
----

《阿積與豌豆樹》依個故事舉世聞名，多次畀人改編做戲同其他媒體嘅作品，亦有好多作品有採用《阿積與豌豆樹》當中嘅某啲橋段。

例子可以睇吓 2011 年嘅電腦動畫片《無敵貓劍俠》（Puss in Boots）或者 2014 年嘅奇幻片《魔法黑森林》（Into the Woods）呀噉。

睇埋
--

* 童話
* 巨人
* 會生金蛋嘅鵝
* 窮至有錢情節

註釋
--

1. ↑  有唔少創意寫作工作者睇到呢段情節，就決定將「頭腦唔係咁好」設定做阿積呢個角色嘅一個特性。
2. ↑  有關依句嘢嘅具體意思，廿一世紀初啲學者仲拗緊。

攷
-

1. ↑  Tabart, The History of Jack and the Bean-Stalk. in 1807 introduces a new character, a fairy who explains the moral of the tale to Jack (Matthew Orville Grenby, "Tame fairies make good teachers: the popularity of early British fairy tales", The Lion and the Unicorn 30.1 (January 20201-24).
2. ↑  Jack and the Beanstalk. *American Literature*，依篇文係英文版嘅《阿積與豌豆樹》。
3. ↑  原版英文："Fee-fi-fo-fum, I smell the blood of an Englishman. Be he alive, or be he dead, I'll grind his bones to make my bread!"  

為咗令啲粵文句子全部都係 12 段音節咁長，依度將 **to make my bread** 譯做**嚟食**。
4. ↑  "Fee Fi Fo Fum" — Meaning & Context. *Linguaholic*，依篇英文文章講到句嘢嘅幾個可能意思。
5. ↑  Joe Nazzaro, "Back to the Beanstalk", *Starlog Fantasy Worlds*, February 2002, pp. 56-59.

拎
-


維基同享有多媒體嘅嘢：  
**阿積與豌豆樹**

* Jack and the Beanstalk Fairy Tales and Bedtime Stories for Kids in English （英文），依段片用英文講《阿積與豌豆樹》。
* Jack and the Beanstalk. *American Literature* （英文），英文版嘅《阿積與豌豆樹》。
**和業廣場**（粵拼：wo4 jip6 gwong2 coeng4，英文：HEYE PLAZA）；喺起緊間大樓嗰陣嗌過**和泰廣場**（wo4 taai3 gwong2 coeng4；HETAI PLAZA）；規劃嗰陣嗌過**廣州康王中心**（gwong2 zau1 hong1 wong4 zung1 sam1；Guangzhou Kangwang Center）嘅名；佢係中國廣東省廣州市嘅其中一間有商務、金融、休閒、娛樂、餐飲、辦公喺埋一齊嘅超甲級寫字樓同綜合性商場，喺荔灣區龍津東路同康王中路嘅交界東南邊。

負責方
---

呢間大廈係由廣東泰記和天投資有限公司嚟負責開發，廣州市和泰物業服務有限公司嚟負責起呢間大樓。

逳手同落成時間
-------

和業廣場喺2007年9月開始逳手起，2009年5月起好。

性質
--

* 佔地面積
全體面積：13935㎡
建築面積：85244㎡
* 樓層
地上26層樓、地下3層樓
* 高度
99.7m

事件
--

### 政府強拆間屋？

其實喺起呢間廣場之前，有粒釘戶一直霸咗喺度，而且一霸就霸咗3年咁耐先至俾人拆咗。因為2003年7月31號，嗰時廣州市荔灣區建設局經過市規劃局批准話可以用得呢嚿地。甚至到咗2004年3月17號，廣州市國土資源同埋房屋管理局都批准咗荔灣區建設局嘅拆遷行為。喺2004年下半年，龍津東路同康王中路嘅交界東南邊嗰嚿地皮嘅442間拆遷户入面，除咗龍津東路606同604號嘅住户之外，其它都順利搬走嗮。喺強拆之前，荔灣區法院執行局領導、執行法官曾經去過同警告過呢兩間嘢嘅珠海10幾次，點知幾次都俾屋主屌，就話一定要「四同」（地段、面積、方向、及新舊程度都一樣）嚟安置，唔係嘅話，畀間「古希臘神廟」都唔制，甚至重寫埋遺書嚟點着煤氣樽嚟自殺。由於屋主係都要夾硬嚟，搞到荔灣區政府嘅有關工作人員成日都帶咗好多種安置方案嚟同佢一齊傾，但屋主話呢啲係發嗑瘋，甚至重掟嗮同安置方案有關啲嘢出去，重喺屋外2樓窗臺打出咗「荔灣區政府要求強拆我屋！！慘！慘！慘！」嘅標語。到咗2007年5月8號佢都冇搬走，就喺嗰年6月15號，荔灣區法院就按法定程序嚟強制拆佢間屋，就將屋主一家大細安置喺荔灣區康王中路嘅惠城花園入面。由於現場有三個人喺度搞潑H2SO4同噴唔明嘅氣體嚟抗法，搞到法院依法將佢哋司法拘留。由於呢單事件俾好多廣州嘅街坊關注咗，結果俾人話成係「成個廣州入面，最巴閉嘅釘子戶」。而呢兩間嘢卒之喺2007年6月15號17:00當場拆嗮。

註
-

1. 1 2 3  荔湾牛钉昨被依法强"拔"　屋主阻拆被拘留 互聯網檔案館嘅歸檔，歸檔日期2007年9月16號，. 金羊网 （2007-06-16）
2. ↑  广州最牛钉子户被强拆 3人泼硫酸阻拆迁被拘(图) 互聯網檔案館嘅歸檔，歸檔日期2007年10月8號，. 中国网（转新快报） 【2007-06-16】
3. 1 2  广州一拆迁钉子户被强拆 屋主泼硫酸喷气体被拘 互聯網檔案館嘅歸檔，歸檔日期2020年3月16號，. 浙江在线 （2007-06-18）
4. ↑  广州钉子户面临强拆 自家门前写遗书(图) 互聯網檔案館嘅歸檔，歸檔日期2016年3月5號，. 国际在线 （2007-04-30）
5. 1 2 3  数十街坊出动护楼(组图)[*失咗效嘅鏈*] 陕西卫视网 （转南方都市報） 【2007-05-09】

出面網頁
----

* 和业广场官网
	+ 和业广场简介
* Guangzhou Heye Plaza 广东省设计研究院
* 广东泰记投资有限公司网站
除非特別寫明，否則本文所有時間都係以UTC+8時間為準。


**超強颱風山竹**（英文：**Super Typhoon Mangkhut**，國際編號：**1822**，聯合颱風警報中心：**WP262018**，菲律賓大氣地球物理同天文服務管理局：**Ompong**）係2018年太平洋颱風季第22個被命名嘅熱帶氣旋。呢個熱帶氣旋喺2018年9月16號挨晚喺廣東台山登陸。

影響
--

### 菲律賓

喺菲律賓，呢個風造成14人死。總共約四百萬人受個風影響。

### 香港

啲人知道會打風之後，個個都驚，天鴿嘅教訓令到佢哋提早開始預備，結果超市糧食斷貨，膠紙加價，全城嚴陣以待。終於，香港喺9月16號凌晨開始掛八號風球、朝早加到十號風球。雖然個風稍為減弱，而且喺香港以南約100公里掠過，但香港仍然難逃一劫。環流對香港造成嚴重嘅破壞，大廈嘅頂樓鐵皮屋、「天秤」跌落街，玻璃碎裂，十幾人傷，六萬幾棵樹冧低。有幾層高嘅巨浪同海水倒灌，令海邊地方水浸浸爛嘢，地牢個停車場沒頂，名車報廢，海濱長廊損毀。鯉魚門、大澳水浸街，漁村居民要疏散。打完風之後，市容大混亂，好多地方俾颱風破壞，交通癱瘓，但係政府淨係停兩日課而唔停工，激起民憤，特首民望插水。風災後過咗好耐，善後工作重未搞掂。

政府經過檢討後，汲取山竹吹襲後未能宣佈停工嘅經驗，2019年訂立咗「極端情況」機制，畀政府可以喺惡劣天氣過後宣佈停工。

### 廣東

廣東嘅廣州、佛山、江門、台山、珠海、深圳、惠州、惠東、茂名、湛江、陽江、中山、雲浮、揭陽、汕尾喺9月15號晚黑開始掛橙色颱風警報信號。喺9月16號凌晨，廣州（除從化、增城同花都外）、佛山、江門、台山、珠海、深圳、惠東、茂名、湛江、陽江地區改發紅色颱風警報信號。喺花都出現咗9級大風，廣東珠三角同粵西地區都相繼發佈咗停工、停課、停產嘅公告。9月14號陽江核電站喺微信發訊息，話核電站做好咗全方位防禦準備，包括模擬演練，「為機組保駕護航」。但冇講核電站係咪會停機。

喺9月15～16號晚黑，深圳、珠海、江門、台山、陽江、茂名南邊包括電白一帶、惠州惠東縣都同時掛咗紅色颱風警報信號同埋紅色暴雨警報信號。

16號晚黑珠江水倒灌，廣州沿江畀珠江水浸咗唔少，水位最高到腰，高速路全線唔畀出入，有住沿江路嘅街坊話，住咗呢度四十幾年未見過咁高嘅水位。而海珠新洲碼頭度，街內啲水位到腰，居民要疏散。全省合共疏散245萬人。

### 廣西

颱風預計17號凌晨1點左近入廣西，上晝10點倒到南寧。陸川縣水利局局長話，發佈咗防颱風全縣動員令，由16號18點至18號午夜零點，全面停工、停業、停課、停市、停運，低窪地同地質災害點嘅居民需冚唪冷撤離避難。

參考
--

1. ↑  "Deadly typhoon wreaks havoc in Philippines". *BBC News* (英國英文). 2018-09-15. 喺2018-09-16搵到.
2. ↑  "Year's strongest storm batters Philippines". *BBC News* (英國英文). 2018-09-15. 喺2018-09-16搵到.
3. ↑  〈山竹襲港至今14人傷　有屋苑及辦公大樓玻璃窗破裂 - RTHK〉 (臺灣中文). 喺2018-09-16搵到.
4. ↑  〈鯉魚門海水倒灌水深超過腳腕　當局協助居民疏散 - RTHK〉 (臺灣中文). 喺2018-09-16搵到.
5. ↑  〈广州市气象台发布台风红色预警〉. 《综合新闻直通车》. 搜狐. 2018-09-16. 原著喺2019-08-24歸檔. 喺2018-09-16搵到.
6. ↑  〈广州多区台风红色预警，花都已出现9级大风，注意防御！〉. 搜狐. 2018-09-16. 原著喺2019-08-24歸檔. 喺2018-09-16搵到.
7. ↑  山竹直撲陽江台山一帶　核電廠指已做好「全方位防禦準備」　會否停運成疑[*失咗效嘅鏈*] 立場新聞 2018-09-15
8. ↑  "山竹"远走暴雨继续！广州多地遭江水倒灌水深齐腰，停车场不忍直视 互聯網檔案館嘅歸檔，歸檔日期2018年9月17號，. 2018-09-17
9. ↑  〈"山竹"来袭港珠澳大桥无恙 强台风今入广西〉 (簡體中文). 星岛环球网. 2018-09-17. 原著喺2018-10-04歸檔. 喺2018-09-17搵到.

| * 睇
* 傾
* 改
2018年太平洋颱風季嘅熱帶氣旋 |
| --- |
|  | 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| TS | 布拉萬 | TS | 三巴 | TY | 杰拉華 | TD | 04W | TS | 艾雲尼 | STS | 馬力斯 | TD | 無名 | TS | 07W | TS | 格美 | TD | 無名 |
| TY | 派比安 | TY | 瑪莉亞 | TS | 山神 | TD | 無名 | STS | 安比 | TD | 13W | STS | 悟空 | TY | 雲雀 | TD | 16W | TY | 珊珊 |
| TS | 摩羯 | STS | 貝碧嘉 | STS | 麗琵 | TS | 赫克托 | TS | 溫比亞 | TY | 蘇力 | TY | 西馬侖 | TD | 24W | TD | 無名 | TY | 飛燕 |
| TD | 無名 | TY | 山竹 | TS | 百里嘉 | TY | 潭美 | TD | 29W | TY | 康妮 | TD | 無名 | TD | 無名 | TY | 玉兔 | TS | 桃芝 |
| TY | 萬宜 | TY | 天兔 | TD | 35W | TS | 帕布 |

 |
| 
* **Category 分類**
* **Portal 主題**
* **Commons page 同享**

 |
《**玉女神偷**》係喺1967年嘅一部粵語片，由楚原執導，蕭芳芳、呂奇、梁醒波同李香琴領銜主演。

情節
--

過氣大盜王財發因為輸俾錢亦通嘅一件古董「貴妃鏡」被人偷咗，聽咗個女家玉嘅計，用假鏡頂替，點知亦通帶埋警察同保險員李梅來攞鏡，重準備將貴妃鏡展覽。財發好擔心會穿煲，家玉於是提議將假鏡偷走，財發因為身手大不如前，就搵神偷李傑幫忙同家玉去錢家偷鏡，李傑、家玉發現塊鏡畀人早一步偷走咗。

展覽會如期舉行，而且重展出真鏡，財發幾個人諗唔明點解咁奇怪，於是又聯手偷鏡，點知發覺偷到嘅又係假嘢。呢個時候李梅帶埋真鏡出現，原來一切都係佢為咗同細佬李傑相認；警察追捕來到，李梅將警察戲弄一番，又將假鏡留給亦通，真鏡還翻畀財發。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 蕭芳芳 | 王家玉 |  |
| 呂奇 | 李傑 |  |
| 梁醒波 | 王財發 | 王家玉老豆 |
| 李香琴 | 李梅 |  |
| 詊英秀 | 錢亦通 |  |
| 梁鳴 | 探長 |  |
| 安偉璉 | 沙騮豬 |  |
| 朱少坡 | 馬騮仔 |  |
| 王侃 | 探員甲 |  |
| 萬靈 | 探員乙 |  |
| 陳中堅 | 記者 |  |
| 肥叔叔 | 考古家 |  |
|

拎
-

* YouTube上面嘅粵語長片台
**古戈爾普勒斯**（英文：**Googolplex**）係指{\displaystyle 10^{10^{100}}} {\displaystyle ={10}^{\textrm {googol}}}，就係：

{\displaystyle {10}^{\mbox{10,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000}}}

就係指1之後有Googol（10100）個0。美國數學家愛德華·卡斯納個侄米爾頓·西羅蒂造出Googol一詞，卡斯納之後派生出Googolplex呢個詞。

因為古戈爾重多過已知宇宙中基本粒子嘅數（後者估計係1072到1087之間），而Googolplex嘅零嘅數目係Googol，所以要將Googolplex以十進位寫出嚟或者儲入檔案都係唔可能嘅。

從另一角度睇，假設要將Googolplex用細到睇唔到嘅1 點字型印出黎。TeX排版系統嘅1點字型一個數字佔0.3514598毫米，成個數目字就需要{\displaystyle 3.5\cdot 10^{96}}米。已知宇宙嘅直徑係{\displaystyle 7.4\cdot 10^{26}}米。所以成個數嘅長度係宇宙直徑嘅{\displaystyle 4.7\cdot 10^{69}}倍。所需時間亦都長到冇可能：如果一秒鐘寫到2個數目字，寫Googolplex出嚟嘅時間係宇宙年齡嘅{\displaystyle 1.1\cdot 10^{82}}倍。

即使係咁，Googolplex仍然係細過一啲特別定義出嚟嘅巨大數，比如用高德納箭號表示法或者施泰因豪斯-莫澤記法表示嘅數。更簡單啲，可以用比Googolplex細嘅符號數目嚟表示更大嘅數，例如呢個數就比Googolplex大好多：

{\displaystyle 9^{9^{9^{9^{9^{9}}}}}}

睇埋
--

* Googol
* Google
* Googleplex
* 已知嘅Googolplex + n 嘅質因數（0 ≤ n ≤ 999）

| * 睇
* 傾
* 改
大數 |
| --- |
| 常用大數 | 千、萬、十萬、百萬、千萬、億、十億 |
| 其他漢字大數 | 

|  |  |
| --- | --- |
| 下數 | 兆、京、垓、秭、穰、溝、澗、正、載、極 |
| 萬進 | 兆、京、垓、秭、穰、溝、澗、正、載、極 |
| 中數 | 兆、京、垓、秭、穰、溝、澗、正、載、極 |
| 上數 | 兆、京、垓、秭、穰、溝、澗、正、載、極 |

 |
| 佛教大數 | 恒河沙、阿僧祇、那由他、不可思議、無量大數 |
| 超級大數 | Googol、不可說不可說轉、古高霹靂斯、格拉咸數、TREE(n)、SSCG(n)、拉約數、大腳數 |
| 超越有限數 | 超限數、艾禮富數、柴廷常數 |
| 超越無窮級 | 絕對無限 |
| 記數方法 | 

|  |  |
| --- | --- |
| 記數法 | 科學記數法、Knuth上箭嘴記號、Conway鏈式箭嘴記號、Steinhaus-Moser記號 |
| 運算 | 超運算（四迭次方、五迭次方）、Ackermann函數、Grzegorczyk階層、快速成長階層 |

 |
呢篇文講嘅係中華民國立國以來嘅政區。想搵臺灣同附屬島嶼嘅政區劃，睇吓「**臺灣政區**」。想搵中華民國喺1936年至2005年間所宣稱嘅政區，睇吓「**原中華民國法理疆域政區**」。想搵中華民國領土嘅變遷同概況，睇吓「**中華民國疆域**」。想搵中國歷代嘅政區，睇吓「**中國政區**」。

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 中華民國自由地區嘅行政疆域圖 | 

| 中華民國行政區 |
| --- |
| 省（虛級化） | 直轄市 |
| 縣 | 市 |
| 山地鄉 | 鄉 | 鎮 | 縣轄市 | 區 | 原住民區 |
| 村 | 里 |
| 鄰 |
| 相關行政區 |
| 臺灣日治時期中華民國大陸時期原中華民國公告疆域 |
| 去睇 • 討論 • 編輯 • 歷史 |

 |

**中華民國**而家依據《憲法增修條文》同《地方制度法》嚟規範**政區**制度。如按照現行法律定義區層級，一級政區係**省**、**直轄市**；二級政區係**縣**、**市**；三級政區係**鄉**、**鎮**、**縣轄市**（僅限臺灣省）、**區**；四級政區係**村**、**里**；五級政區就係**鄰**。

依照1999年制定嘅《地方制度法》規定，一、二、三級政區具有公法人地位，四、五級政區就係附屬於上級政區嘅編組單位，冇公法人身分。而具有實施地方自治功能嘅政區（公法人）叫做「地方自治團體」，而家包括直轄市、縣、市同鄉、鎮、縣轄市。省原本係地方自治團體，喺《地方制度法》施行後被剔除，成為冇公法人身分嘅政區單位；縣同市嘅地方自治原受省政府監督同指揮，改係實務上由中央政府（行政院）直接負責，但喺部分法律同戶籍、國民身分證等政府文書上全稱依然係用「○○省○○縣（市）」。此外，行政院為咗便於地方民眾接洽中央業務，增設幾個「區域聯合服務中心」，由各部會以任務編組方式成立，取代省政府原有嘅功能。由於直轄市、縣、市係最主要嘅政區同基層政權單位，因而成日合稱「**縣市**」。

參考
--

1. ↑  中華民國國情簡介 - 政府組織 互聯網檔案館嘅歸檔，歸檔日期2012-05-14.
2. ↑  臺北市政府法規委員會 ─ 何謂「公法人」？ Archive.is嘅歸檔，歸檔日期2012-08-04

| * 睇
* 傾
* 改
中華民國 中華民國臺灣地區政區 |
| --- |
| 
* 首都：臺北市

 |
| 6直轄市 | 
* 臺北市
* 新北市
* 桃園市
* 臺中市
* 臺南市
* 高雄市

 | 中華民國行政區域圖 |
| 2省（虛級化1） | 

|  |  |  |  |  |  |
| --- | --- | --- | --- | --- | --- |
| 臺灣省 | 

|  |  |
| --- | --- |
| 3省轄市 | 
* 基隆市
* 新竹市
* 嘉義市

 |
| 11縣 | 
* 宜蘭縣 | 新竹縣 | 苗栗縣 | 彰化縣 | 南投縣 | 雲林縣 | 嘉義縣 | 屏東縣 | 臺東縣 | 花蓮縣 | 澎湖縣

 |

 |
| 福建省 | 

|  |  |
| --- | --- |
| 2縣 | 
* 金門縣
* 連江縣

 |

 |

 |
| 
* 呢個模記錄咗中華民國臺灣地區（臺澎金馬）嘅行政區劃。對於行政區劃嘅邊境地區，包括大陸地區，即係南京國民政府嘅行政區劃。

1根據中華民國憲法規定，喪失地方政府嘅機能已改組做行政院（中央政府）。
 |
**氣溫垂直遞減率**，係指氣溫隨着高度上升而遞減嘅幅度。喺唔同情況（亦即係空氣裏面嘅水汽含量唔同）之下，氣溫嘅下降幅度都會唔同。

數學表示式
-----

一般嚟講，氣溫垂直遞減率會用 {\displaystyle \Gamma } 嚟表示，而佢嘅定義係：

{\displaystyle \Gamma =-{\frac {dT}{dz}}}

其中 {\displaystyle T} 係溫度，{\displaystyle z} 係海拔高度。

種類
--

一般嚟講，因為空氣嘅導熱指數低，我哋可以假設空氣喺進行垂直方向運動嘅時候唔會同周圍環境交換熱，即係空氣會進行絕熱過程。由此我哋會有三種氣溫垂直遞減率，分別係乾絕熱垂直遞減率、飽和絕熱垂直遞減率同埋環境垂直遞減率。

### 乾絕熱垂直遞減率

乾絕熱垂直遞減率係指一個完全冇任何水份嘅空氣微團喺上升嘅時候進行絕熱冷卻嘅氣溫垂直遞減率。喺絕熱冷卻嘅過程中，氣壓下降，體積增加而氣溫下降。佢嘅數值大概係 {\displaystyle 9.8\ ^{\circ }\mathrm {C} \ \mathrm {km} ^{-1}}。證明如下：

根據流體靜力平衡，我哋有：

{\displaystyle dP=-\rho gdz}

其中 {\displaystyle P} 係氣壓，{\displaystyle \rho } 係空氣密度，{\displaystyle g} 係重力加速度。

因為空氣唔會同周圍環境交換熱，根據熱力學第一定律，我哋有：

{\displaystyle \delta Q=dU+\delta W=0}

其中 {\displaystyle Q} 係熱，{\displaystyle U} 係空氣嘅內能，{\displaystyle W} 係空氣對環境所做嘅功。

根據熱力學，我哋有 {\displaystyle dU=mc\_{V}dT}，其中 {\displaystyle m} 係空氣質量，{\displaystyle c\_{V}} 係等容比熱容量（呢度用 {\displaystyle \mathrm {J} \mathrm {kg} ^{-1}\mathrm {K} ^{-1}} 做單位），{\displaystyle T} 係溫度；同埋 {\displaystyle \delta W=PdV}，其中 {\displaystyle P} 係壓強，{\displaystyle V} 係體積。因此：

{\displaystyle mc\_{V}dT+pdV=0}

之後，根據理想氣體定律，我哋有：

{\displaystyle PV=nR^{\*}T}

其中 {\displaystyle n} 係摩爾數，{\displaystyle R^{\*}} 係理想氣體常數（用 {\displaystyle \mathrm {J} \mathrm {mol} ^{-1}\mathrm {K} ^{-1}} 做單位）。我哋再利用 {\displaystyle V=m\rho }、{\displaystyle nM=m} 同埋 {\displaystyle R^{\*}=MR}（其中 {\displaystyle R} 係我哋轉用 {\displaystyle \mathrm {J} \mathrm {kg} ^{-1}\mathrm {K} ^{-1}} 做單位嘅氣體常數），我哋有：

{\displaystyle PV=n(MR)T}

{\displaystyle PV=mRT}

{\displaystyle d(PV)=mRdT}

{\displaystyle PdV+VdP=mRdT}

{\displaystyle PdV=mRdT-VdP}

{\displaystyle PdV=mRdT-\left({\frac {m}{\rho }}\right)dP}

所以：

{\displaystyle mc\_{V}dT+mRdT-{\frac {m}{\rho }}dP=0}

{\displaystyle c\_{V}dT+RdT-{\frac {dP}{\rho }}=0}

{\displaystyle (c\_{V}+R)dT={\frac {dP}{\rho }}}

由熱力學，我哋又知道 {\displaystyle c\_{P}=c\_{V}+R}，其中 {\displaystyle c\_{P}} 係用 {\displaystyle \mathrm {J} \mathrm {kg} ^{-1}\mathrm {K} ^{-1}} 做單位嘅等壓比熱容量。所以條式會變做：

{\displaystyle c\_{P}dT={\frac {dP}{\rho }}} 

再用流體靜力平衡，我哋有：

{\displaystyle c\_{P}dT={\frac {-\rho gdz}{\rho }}}

{\displaystyle c\_{P}dT=-gdz}

{\displaystyle {\frac {dT}{dz}}=-{\frac {g}{c\_{P}}}}

所以 {\displaystyle \Gamma \_{d}=-{\frac {dT}{dz}}={\frac {g}{c\_{P}}}}。代返 {\displaystyle g=9.81\mathrm {m} \mathrm {s} ^{-2}} 同埋 {\displaystyle c\_{P}=1005\mathrm {J} \mathrm {kg} ^{-1}\mathrm {K} ^{-1}}，我哋就可以得到 {\displaystyle \Gamma \_{d}=9.8\ ^{\circ }\mathrm {C} \ \mathrm {km} ^{-1}}。

### 飽和絕熱垂直遞減率

飽和絕熱垂直遞減率係指當空氣裏面水汽飽和，上升嘅時候進行絕熱冷卻嘅氣溫垂直遞減率。喺呢種情況下，由於水汽凝結時會釋放大量潛熱，飽和絕熱垂直遞減率嘅數值會比乾絕熱垂直遞減率細好多。而且，飽和絕熱垂直遞減率亦會受到溫度影響。平均嚟講，飽和絕熱垂直遞減率大概係 {\displaystyle \Gamma \_{w}=5\ ^{\circ }\mathrm {C} \ \mathrm {km} ^{-1}}。

### 環境垂直遞減率

一般嚟講，喺大氣穩定嘅情況下，溫度隨着海拔嘅變化率叫做環境垂直遞減率。佢嘅數值大概係 {\displaystyle 6.5\ ^{\circ }\mathrm {C} \ \mathrm {km} ^{-1}}。

參考
--

1. ↑  Marshall, John, and R. Alan Plumb. Atmosphere, Ocean and Climate Dynamics : An Introductory Text, Elsevier Science & Technology, 2007. ProQuest Ebook Central, .
**黃露慧**係台灣民進黨政治人物，而家係嘉義市議員(東區)。

家庭
--

黃露慧嘅爸爸係已故嘉義市議員黃正男，細佬係嘉義市議員(西區)黃大祐。

選舉經歷
----

### 第11屆中華民國立法委員選舉

喺2023年初，佢宣佈投入第11屆中華民國立法委員選舉嘅黨內初選，挑戰現任民進黨立委王美惠，希望出戰嘉義市選舉區，另外對手仲有凌子楚。王美惠最終勝出初選，黃露慧表示坦然接受結果，不過黃露慧卻批評王美惠公然違反初選規定，4月14日之後仍然在Facebook上廣告，初選期間更一直操縱側翼網軍，匿名抹黑造謠，將會向黨中央正式檢舉。

爭議
--

### 借議會研究室同會館畀外人用

2023年5月，傳媒揭發黃露慧嘅爸爸黃正男一直將議會研究室同會館借比趙璟熒用，而黃露慧接棒爸爸擔任議員後，竟然無縫接軌繼續提供研究室俾趙女使用，前後加埋一齊近20年。嘉義市議會為免遭查辦圖利罪，只係每個月向當事人收267蚊，共索討20年水電費嘅6.4萬蚊，事件引起公眾嘩然。

參考
--

1. ↑  自由時報電子報 (2014-11-01). 〈民進黨市議員黃正男 抱病坐輪椅為兒女助選 - 政治〉. 《自由時報電子報》 (中文). 喺2023-05-29搵到.
2. 1 2  〈【全文】議員女密友百坪別墅不住 寄生議會20年檢調要查〉. 《鏡週刊 Mirror Media》 (繁體中文). 2023-05-28. 喺2023-05-29搵到.
3. ↑  〈民進黨嘉市立委「三腳督」 凌子楚避開兩個女人的戰爭 | 政治〉. 《Newtalk新聞》 (中文). 2023-04-13. 喺2023-04-13搵到.
4. ↑  〈民進黨嘉市立委初選上演茶壺風暴 │ 現任王美惠接受黃露慧、凌子楚的挑戰〉. 《警政時報》 (臺灣中文). 2023-03-25. 原著喺2023-05-29歸檔. 喺2023-05-29搵到.
5. ↑  中時新聞網 (2023-04-22). 〈民進黨嘉市立委王美惠勝出！ 黃露慧控違規嗆檢舉 - 政治〉. 《中時新聞網》 (中文). 喺2023-05-29搵到.
**廣發銀行**（粵拼：gwong2 faat3 ngan4 hong4；簡化字：**广发银行**；英文：**China Guangfa Bank**）；簡稱**CGB**；中國內地網友成日話佢係「廢行」；佢既係中國內地嘅一間第一批組建嘅股份制商業銀行，又係成個中國內地有比較勁嘅競爭優勢同影響力嘅全國性商業銀行，喺1988年成立。喺2013年嘅英國《銀行家》雜誌入面講嘅全球1,000間大銀行入面（按一級資本）排第118位。喺2011年4月8號之前，佢嗌過**廣東發展銀行**（gwong2 dung1 faat3 zin2 ngan4 hong4）嘅名。而呢間銀行總部喺中國廣東省廣州市越秀區嘅東風東路713號（農林下路口嗰頭，廣東省教育廳正對面）。

呢間銀行到2013年尾為止，喺北京、天津、遼寧、黑龍江、上海、江蘇、浙江、福建、山東、河南、湖北、湖南、廣東、四川、雲南、新疆等中國內地16個省（包括埋直轄市同自治區）71個地級或以上嘅城市同澳門特別行政區整咗34間分行同661間營業機構、114間細嘅企業金融中心同13家智慧銀行響度，佢重喺全球128個國家同地區嘅1,687家銀行總部同佢嘅分支機構搞咗代理行嘅關係，佢重係第一間同中國銀聯開咗多渠道、多應用嘅電子支付戰略合作嘅金融機構。

註
-

1. ↑  〈存档副本〉. 原著喺2015-01-16歸檔. 喺2015-01-23搵到.
2. ↑  〈存档副本〉. 原著喺2020年9月8號歸檔. 喺2015年1月23號搵到.
3. ↑
4. ↑
5. ↑  因為喺簡體字入面，「广」字同「发」字啱好整成個「废」字，所以俾人話成係「廢行」就係噉。
6. ↑  [*失咗效嘅鏈*]

出面網頁
----

* 广发银行官网